polyglot-tagger/wikipedia-language-snippets-filtered huggingface dataset:
ಆದ್ದರಿಂದಲೇ ಶುಷ್ಕವಾದ ಅನಿಲ ಒಣಗಿದ ನೀಲಿ ಲಿಟ್ಮಸ್ ಕಾಗದದ ಬಣ್ಣವನ್ನು ಬದಲಾಯಿಸುವುದಿಲ್ಲ. ಆದರೆ ಲಿಟ್ಮಸ್ ಕಾಗದ ಒದ್ದೆಯಾಗಿದ್ದರೆ ಮಾತ್ರ ಕೆಂಪಾಗುವುದು. ಕಾರ್ಬಾನಿಕಾಮ್ಲದಿಂದ ಹೀಗಾಗುತ್ತದೆ. ಸುಣ್ಣದ ತಿಳಿನೀರಿನ ಮೂಲಕ ಅನಿಲವನ್ನು ಹಾಯಿಸಿದರೆ ಕ್ಯಾಲ್ಸಿಯಂ ಕಾರ್ಬೊನೇಟಿನ ಬಿಳಿಯ ಒತ್ತರ ಉಂಟಾಗಿ ಹಾಲಿನಂತಾಗುವುದು.
ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಕೆಲವೆಡೆಗಳಲ್ಲಿ ಭೂಮಿಯಲ್ಲಿರುವ ಬಿರುಕುಗಳಿಂದ ನೈಸರ್ಗಿಕ ಅನಿಲ ಹೊರಹೊಮ್ಮುತ್ತದೆ. ಅದರಲ್ಲಿರುವ ಮುಖ್ಯಾಂಶ ಮೀಥೇನ್. ಅದನ್ನು ಹಬೆಯೊಡನೆ ಬೆರೆಸಿ ಮಿಶ್ರಣವನ್ನು ೧೦೦೦೦ ಸೆ. ಉಷ್ಣತೆಯಲ್ಲಿ ನಿಕ್ಕಲ್ ವೇಗವರ್ಧಕದ ಮೇಲೆ ಹಾಯಿಸಿದರೆ ಕೆಳಕಂಡ ರಾಸಾಯನಿಕ ಕ್ರಿಯೆಗಳು ನಡೆಯುವುವು.
ಅನೇಕ ಆಕರ್ಷಕ ವ್ಯವಹಾರನಾಮಗಳಿಂದ (ಉದಾಹರಣೆ, ನ್ಯೂಚಾರ್ ಮಿಂಚಾರಾ ಫಿಲ್ಟ್ಚಾರ್ ಕಾರ್ಬೆಕ್ಸ್, ಕ್ಲಿಫ್‌ಚಾರ್, ಬೋನ್‌ಚಾರ್, . -ಪಟುಗೊಳಿಸಿದ ಇಂಗಾಲ, ಸೂಚಾರ್, ಇತ್ಯಾದಿ) ಮಾರುಕಟ್ಟೆಯಲ್ಲಿರುವ ಪಟುಗೊಳಿಸಿದ ಇಂಗಾಲದ ವ್ಯಾಪಕ ಬಳಕೆಯನ್ನು ಕೆಳಕಂಡ ಪಟ್ಟಿಯಲ್ಲಿ ಕ್ರೋಡೀಕರಿಸಲಾಗಿದೆ.
ರಾಸಾಯನಿಕ ಮತ್ತು ಆಹಾರ ಉತ್ಪನ್ನಗಳನ್ನು ಶುದ್ಧಿ ಮಾಡಲು ಬಳಸುವ ಇಂಗಾಲದಲ್ಲಿ ನಿರವಯವಕಲ್ಮಷಗಳು ಇರಕೂಡದು. ಇದರ ಸಲುವಾಗಿ ಮೊದಲು ಖನಿಜಾಮ್ಲಗಳಿಂದ ಅನಂತರ ನೀರಿನಿಂದ ತೊಳೆಯಬೇಕು. ಉತ್ತಮ ದರ್ಜೆಯ ಪಟುಗೊಳಿಸಿದ ಇಂಗಾಲದಲ್ಲಿ ೧% ಕ್ಕಿಂತ ಹೆಚ್ಚು ದ್ರಾವ್ಯಕಲ್ಮಶಗಳು ಇರಕೂಡದು.
ದೊರೆತ ಅನಿಲಮಿಶ್ರಣಕ್ಕೆ ಮತ್ತಷ್ಟು ಹಬೆಯನ್ನು ಸೇರಿಸಿ ಕಬ್ಬಿಣದ ಆಕ್ಸೈಡಿನ ಮೇಲೆ ಹಾಯಿಸಿದರೆ ಇಂಗಾಲದ ಮಾನಾಕ್ಸೈಡ್ ಡೈ ಆಕ್ಸೈಡ್ ಆಗುವುದು. ಒತ್ತಡ ಹೇರಿ ನೀರಿನ ಮೂಲಕ ಹಾಯಿಸಿದರೆ ಇಂಗಾಲದ ಡೈ ಆಕ್ಸೈಡ್ ಮಾತ್ರ ವಿಲೀನವಾಗುವುದು. ಸಾಕಷ್ಟು ಅನಿಲ ಈ ರೀತಿ ದೊರೆಯುವುದು.
ಇಂಗಾಲದ ಮಾನಾಕ್ಸೈಡ್ ಇರುವ ವಾಟರ್ ಗ್ಯಾಸ್ ಮಿಶ್ರಣವನ್ನು ಮದ್ಯಸಾರಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಈ ಮದ್ಯಸಾರಗಳಲ್ಲಿ ಮುಖ್ಯವಾದ ಈಥೈಲ್ ಆಲ್ಕೊಹಾಲ್ ಎಂಬುದು ಪೆಟ್ರೋಲ್ ಜೊತೆಯಲ್ಲಿ ಮಿಶ್ರ ಮಾಡಿ ಬಳಸುವುದಕ್ಕೆ ಯೋಗ್ಯವಾದ ಉರುವಲು.
ಕೈಗಾರಿಕಾ ಮಹತ್ತ್ವವುಳ್ಳ ಅನಿಲಗಳ ಪೈಕಿ 2 ಸಹ ಒಂದು. ಆದ್ದರಿಂದ ದೊಡ್ಡ ಪ್ರಮಾಣದಲ್ಲಿ ಇದನ್ನು ತಯಾರಿಸುವ ಅಗತ್ಯವಿದೆ. ಅದಕ್ಕಾಗಿ ಅನುಸರಿಸುವ ವಿಧಾನಗಳು ಹಲವು. ಸುಣ್ಣಕಲ್ಲನ್ನು ಸುಟ್ಟಾಗ ಅಗಾಧ ಪ್ರಮಾಣದಲ್ಲಿ 2 ದೊರೆಯುತ್ತದೆ.
ಕೆಲವು ಕುಲುಮೆಗಳಿಂದ ಉತ್ಪತ್ತಿಯಾಗುವ ಅನಿಲಗಳ ಜೊತೆಯಲ್ಲಿ ಮಿಶ್ರವಾಗಿಯೂ ಪೆಟ್ರೋಲು ಎಣ್ಣೆ ಬಳಸುವ ವಾಹನಗಳ ಯಂತ್ರಗಳಿಂದಲೂ ಕೆಲವು ಜ್ವಾಲಾಮುಖಿಗಳಿಂದ ಹೊರಡುವ ಅನಿಲಗಳ ಜೊತೆಯಲ್ಲಿಯೂ ಇಂಗಾಲದ ಮಾನಾಕ್ಸೈಡ್ ಸೇರಿರುತ್ತದೆ.
ಸತು, ಕಬ್ಬಿಣ, ಮ್ಯಾಂಗನೀಸ್, ಆಕ್ಸೈಡುಗಳನ್ನು ಇದ್ದಲು ಅಥವಾ ಕೋಕ್ ಜೊತೆಯಲ್ಲಿ ಸೇರಿಸಿ ಕಾಸಿದಾಗ ಅಪಕರ್ಷಣದಿಂದ ಈ ಅನಿಲ ಉತ್ಪತ್ತಿಯಾಗುತ್ತದೆ.
ಫಾರ‍್ಮಿಕ್ ಆಮ್ಲವನ್ನು ಪ್ರಬಲ ಗಂಧಕಾಮ್ಲದ ಜೊತೆಯಲ್ಲಿ ಕಾಸುವಾಗ ಆ ಆಮ್ಲದ ಅಣು ನೀರಿನ ಅಣುವನ್ನು ಕಳೆದುಕೊಂಡು ಇಂಗಾಲದ ಮಾನಾಕ್ಸೈಡನ್ನು ನೀಡುತ್ತದೆ.
ಪೊಟ್ಯಾಸಿಯಂ ಫೆರೋಸಯನೈಡ್ 6] ಹರಳುಗಳನ್ನು ಪ್ರಬಲ ಗಂಧಕಾಮ್ಲದ ಜೊತೆಯಲ್ಲಿ ಕಾಸಿದಾಗಲೂ ಇಂಗಾಲದ ಮಾನಾಕ್ಸೈಡ್ ಉತ್ಪತ್ತಿಯಾಗುತ್ತದೆ.
ಇಂಗಾಲದ ಡೈ ಆಕ್ಸೈಡ್ ನೀರಿನಲ್ಲಿ ವಿಲೀನವಾದಾಗ ಅದರ ಒಂದು ಭಾಗ ನೀರಿನೊಡನೆ ಸಂಯೋಜಿಸಿ ಕಾರ್ಬಾನಿಕ್ ಆಮ್ಲವಾಗುವುದು.
ಇಂಗಾಲದ ಡೈಆಕ್ಸೈಡನ್ನು ಕಾದ ಇಂಗಾಲದ ಚೂರುಗಳ ಮೇಲೆ ಹಾಯಿಸಿದರೂ ಇಂಗಾಲದ ಮಾನಾಕ್ಸೈಡ್ ಉತ್ಪತ್ತಿಯಾಗುತ್ತದೆ.
ಇದಲ್ಲದೆ ಸುಣ್ಣಕಲ್ಲನ್ನು ಇದ್ದಲು ಅಥವಾ ಸತುವಿನ ಜೊತೆಯಲ್ಲಿ ಕಾಸಿಯೂ ಇದನ್ನು ಪಡೆಯಬಹುದು.
ಕೊರವಂಜಿಯು ಬಹುಶಃ ಕನ್ನಡದ ಮೊದಲ ಹಾಸ್ಯ ಪತ್ರಿಕೆ. ೧೯೪೨ರಲ್ಲಿ ಇದನ್ನು ಕನ್ನಡದ ಖ್ಯಾತ ಸಾಹಿತಿ "ರಾಶಿ," ಅವರು ಸ್ಥಾಪಿಸಿದರು.ವೃತ್ತಿಯಲ್ಲಿ ವೈದ್ಯರಾಗಿದ್ದ ಅವರು, ಒಬ್ಬ ಕಳಕಳಿಯ ಹಾಗೂ ಜೀವನೋತ್ಸಾಹದ ಚಿಲುಮೆಯಂತಿದ್ದ ವ್ಯಕ್ತಿ. ಅವರು ತಮ್ಮಂತೆಯೇ ಯೋಚಿಸುವ ಹಲವು ಸಾಹಿತಿಗಳನ್ನು ಹಾಗೂ ಕಲಾವಿದರನ್ನು ಜೊತೆಗೂಡಿಸಿಕೊಂಡು 'ಕೊರವಂಜಿ ಪತ್ರಿಕೆಯನ್ನು ಹೊರ ತಂದರು. ಆ ಕಾಲದಲ್ಲಿ ಹಾಸ್ಯಪತ್ರಿಕೆಗಳು ಕನ್ನಡದಲ್ಲಿ ಇರಲೇ ಇಲ್ಲ. ಆ ಸಮಯದಲ್ಲಿ ಅವರಿಗೆ ಸಿಕ್ಕ ವ್ಯಂಗ್ಯಚಿತ್ರಕಾರನೆಂದರೆ ಆರ್.ಕೆ.ಲಕ್ಷ್ಮಣ್. ಲಕ್ಷ್ಮಣ್,ಅಂದಿನ ದಿನಗಳಲ್ಲಿ ಹಿಂದೂ ಪತ್ರಿಕೆಗೆ ತಮ್ಮ ಅಣ್ಣ, ಆರ್.ಕೆ.ನಾರಾಯಣ್ ಬರೆದ ಲೇಖನಗಳಿಗೆ, ಚಿತ್ರದ ಪೂರೈಕೆಮಾಡುತ್ತಿದ್ದರು.
ಆದರೆ ಕೊರವಂಜಿಯನ್ನು ಕನ್ನಡದ ಓದುಗರು ಕಾಪಾಡಿಕೊಳ್ಳಲಿಲ್ಲ. ೧೯೬೬ರಲ್ಲಿ 'ಕೊರವಂಜಿ' ಕಾಡಿಗೆ ಹೋದಳು. ಮಹೀಶೂರ ಕನ್ನಡಿಗ ನಿದ್ದೆಯಿಂದೆದ್ದು ಆಕಳಿಸುತ್ತಾ, "ಹೋಗ್ಬಿಟ್ಟು ಬರ್ತೀನಿ ಅಂದ್ಯಾ, ಕೊರವಂಜೀ? ನೀನು ಇದ್ದದೇ ಗೊತಾಗ್ಲಿಲ್ಲವಲ್ಲೇ!" ಎಂದ. ಇದು ಆಗಿನ ಕಾಲದಲ್ಲಿ ಕನ್ನಡ ಪತ್ರಿಕೆಗಿದ್ದ ಪರಿಸ್ಥಿತಿ. ಕೊಂಡು ಓದುವ ಹವ್ಯಾಸ ಕನ್ನಡಿಗರಿಗೆ ಇರಲಿಲ್ಲ. ಆರ್ಥಿಕವಾಗಿ ಬಹಳ ಹಿಂದುಳಿದಿದ್ದರು. ಅವರೆಲ್ಲಾ ಪುಸ್ತಕಾಲಯ, ಅಥವಾ 'ಗ್ರಂಥ ಭಂಡಾರ'ಗಳಲ್ಲಿ ಸಿಕ್ಕ ಪುಸ್ತಕಗಳು ದೈನಿಕಗಳು ಮತ್ತು ಬೇರೆ ಪುಸ್ತಕಗಳನ್ನು ಓದುತ್ತಿದ್ದರು.
ಮಡಿಕೇರಿಯನ್ನು ಮೊದಲು ಲಿಂಗರಾಜ ಮಹಾರಾಜನು ತನ್ನ ಕಾಲಾಡಳಿತದಲ್ಲಿ ರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದನು. ಮಡಿಕೇರಿಯಲ್ಲಿರುವ ಓಂಕಾರೇಶ್ವರ ದೇವಸ್ಥಾನವನ್ನು ಎರಡನೇ ಲಿಂಗರಾಜನು ಕಟ್ಟಿಸಿದನು. ಇಂದು ಇದು ಇಲ್ಲಿಯ ಒಂದು ಪ್ರಮುಖ ದೇವಸ್ಥಾನವೂ, ಪ್ರವಾಸಿ ತಾಣವೂ ಅಗಿದೆ, ಅದೇ ರೀತಿ ರಾಜಾಸೀಟ್, ಅರಮನೆ, ಗದ್ದಿಗೆಯು ಸಹ ಇಂದಿನ ಪ್ರವಾಸಿ ತಾಣಗಳಲ್ಲಿ ಹೆಸರಾಗಿದೆ.
ಅಬ್ಬಿ ಜಲಪಾತವು ಮೈ ತುಂಬಿದಾಗ ಸಂಭ್ರಮದ ನೋಟ. ಈ ಜಲಪಾತವನ್ನು ನೋಡಲು ರಾಜ್ಯದ ಎಲ್ಲಾ ಭಾಗಗಳಿಂದಲೂ ಜನರ ಬರುತ್ತಾರೆ. ಹಾಗೆ ಬಂದ ಪ್ರವಾಸಿಗರ ಮನ ತಣಿಸಿ ಅಬ್ಬಿ ಅವರನ್ನು ಬೀಳ್ಗೊಡುತ್ತದೆ. ಮಡಿಕೇರಿಯ ಮಂಜನ್ನು ಕವಿ ಶ್ರೀ ಜಿ ಪಿ ರಾಜರತ್ನಮ್ ಅವರು 'ಮಡಿಕೇರೀಲಿ ಮಂಜು' ಎಂಬ ಕವಿತೆಯಲ್ಲಿ ವರ್ಣಿಸಿದ್ದಾರೆ.
ಮ್ಯೆಸೂರಿನಲ್ಲಿ ಅತಿ ವಿಜೃಂಭಣೆಯಿಂದ ನಡೆಯುವ ದಸರಾ, ಮಡಿಕೇರಿಯಲ್ಲಿಯೂ ನಡೆಯುತ್ತದೆ. ಮಡಿಕೇರಿಯ ತಲ ಕಾವೇರಿಯಲ್ಲಿ, ಕಾವೇರಿ ನದಿಯು ಹುಟ್ಟಿ ಅಲ್ಲಿಂದ ಸುಮಾರು ೧,೨ ಕಿ ಮಿ ವರೆಗೆ ಅಂತರ್ಗಾಮಿಯಾಗಿ ಹರಿದು ಮುಂದೆ ಭಾಗಮಂಡಲದಲ್ಲಿ ಪುನಃ ತನ್ನ ದರ್ಶನವನ್ನು ನೀಡುತ್ತದೆ. ಇದು ಜಿಲ್ಲೆಯ ಮತ್ತು ರಾಜ್ಯದ ಪ್ರಮುಖ ನದಿಯು ಸಹ ಅಗಿದೆ. ತಲ ಕಾವೇರಿಯಲ್ಲಿ ಪ್ರತಿ ವರ್ಷವು ತೀರ್ಥೊದ್ಭವವು ಸಂಭವಿಸುತ್ತದೆ.
ಇದರ ದರ್ಶನಕ್ಕೆ ಸಾವಿರರು ಭಕ್ತರು ಅಲ್ಲಿ ಬಂದು ಸೇರುತ್ತಾರೆ,( ಸಂಘ ಸಂಸ್ಥೆಗಳು ತೀರ್ಥವನ್ನು ಜಿಲ್ಲೆಯ ಎಲ್ಲಾ ಭಾಗದ ಜನರಿಗೆ ತಲುಪಿಸಲು ಸಹಕರಿಸುತ್ತಾರೆ.) ಈ ನದಿಯು ಮುಂದೆ ತಮೀಳುನಾಡು ರಾಜ್ಯದ ಮೂಲಕ ಬಂಗಾಳಕೊಲ್ಲಿ ಯನ್ನು ಸೇರುತ್ತದೆ. ಇಲ್ಲಿನ ಮತ್ತೊಂದು ಪ್ರಮುಖ ಪ್ರವಾಸಿ ತಾಣ ;ಮಂದಲ್ ಪಟ್ಟಿ'. ಮಡಿಕೇರಿಯಿಂದ ೧೨ ಕಿ.ಮಿ ದೂರದಲ್ಲಿದೆ. ಗಾಳಿಬೀಡು ಸಮೀಪದ ಕಾಲೂರು ಎಂಬ ಗ್ರಾಮದಲ್ಲಿದೆ. ಬೆಟ್ಟ ಗುಡ್ಡಗಳಿಂದ ಕೂಡಿದ ಮಂದಲ್ ಪಟ್ಟಿ ಪ್ರವಾಸಿಗರ ನೆಚ್ಚಿನ ತಾಣ. ಇದಕ್ಕೆ ಇನ್ನೊಂದು ಹೆಸರು ಮುಗಿಲು ಪೇಟೆ.
ಸುಮಾರು ಮುನ್ನೂರ ಮೂವತ್ತು ವರ್ಷಗಳ ಹಿಂದೆ ಬೆಟ್ಟವೊಂದನ್ನು ಸಮತಟ್ಟು ಮಾಡಿ ಕೋಟೆಯನ್ನೂ ಹಾಗೂ ಅರಮನೆಯನ್ನು ನಿರ್ಮಿಸಿದ್ದು ಹಾಲೇರಿ ವಂಶದ ರಾಜ ಮುದ್ದುರಾಜ. ಹಾಗಾಗಿ ಇದು ಮುದ್ದುರಾಜಕೇರಿಯಾಗಿ ಆಮೇಲೆ ಮಡಿಕೇರಿಯಾಯಿತು. 1681ರಲ್ಲಿ ನಿರ್ಮಾಣವಾದಾಗ ಬರೀ ಮಣ್ಣಿನಿಂದ ನಿರ್ಮಿಸಿದ ಕೋಟೆಯಾಗಿತ್ತು.
ಮುದ್ದುರಾಜ ನಿರ್ಮಿಸಿದ ಕೋಟೆಯನ್ನು ನಂತರ ವಶಪಡಿಸಿಕೊಂಡ ಟಿಪ್ಪು ಸುಲ್ತಾನ್ ಮಣ್ಣಿನಕೋಟೆಯನ್ನು ಕಲ್ಲಿನ ಕೋಟೆಯಾಗಿ ಮಾರ್ಪಡಿಸಿದನಲ್ಲದೆ, "ಜಾಫರಾಬಾದ್" ಎಂಬ ಹೆಸರಿಟ್ಟನು. ಆ ಬಳಿಕ 1734ರಲ್ಲಿ ಇದು ಬ್ರ್ರಿಟಿಷರ ವಶವಾಯಿತು. ಮಡಿಕೇರಿ ಪಟ್ಟಣದ ನಿರ್ಮಾತೃ ಹಾಲೇರಿ ವಂಶದ ಮೂರನೇ ದೊರೆ ಮುದ್ದುರಾಜ. ಈತ ಕ್ರಿ.ಶ ೧೬೮೧ರಲ್ಲಿ ಹಾವೇರಿಯಿಂದ ತನ್ನ ರಾಜಧಾನಿಯನ್ನು ಇಲ್ಲಿಗೆ ಸ್ಥಳಾಂತರಿಸಿಕೊಂಡು ಕೊಡಗನ್ನು ಆಳತೊಡಗಿದ.
ಆಗ 'ಮುದ್ದುರಾಜನ ಕೇರಿ' ಎಂದು ಕರೆಯಲ್ಪಡುತ್ತಿದ್ದ ಈ ಸಥಳ ಕಾಲಾಂತರದಲ್ಲಿ 'ಮಡಿಕೇರಿ' ಎಂಬ ಹೆಸರನ್ನು ಪಡೆಯಿತು. ಅಲ್ಲದೆ ಇದು ಮೊರಡಿಯ ಮೇಲೆ ನಿರ್ಮಾಣವಾದ ಪಟ್ಟಣವಾದುದರಿಂದ ಮೊದಲಿಗೆ ಇದು 'ಮೊರಡಿಯ ಕೇರಿ' ಎಂದು ಕರೆಯಲ್ಪಟ್ಟು ಆಮೇಲೆ 'ಮಡಿಕೇರಿ' ಎಂದಾಯಿತು.
ಮಡಿಕೇರಿ ಕೊಡಗು ಜಿಲ್ಲೆಯ ಒಂದು ತಾಲೂಕು ಹಾಗೂ ಜಿಲ್ಲಾ ಕೇಂದ್ರ. ಕೊಡಗಿನ ರಾಜಧಾನಿ ಎಂದರೂ ತಪ್ಪಾಗಲಾರದು. ಎಲ್ಲಾ ಪ್ರಮುಖ ವ್ಯವಹಾರಗಳು ನಡೆಯುವ ಸ್ಥಳ. ಎಲ್ಲಾ ಸರ್ಕಾರಿ ಕಛೇರಿಗಳು ಮುಖ್ಯವಾಗಿ ಮಡಿಕೇರಿಯಲ್ಲಿದೆ. ಅಲ್ಲದೆ ಮಡಿಕೇರಿ ಒಂದು ಪ್ರಮುಖ ಪ್ರವಾಸಿ ಕೇಂದ್ರವೂ ಹೌದು. ಮಡಿಕೇರಿಯನ್ನು ಕರ್ನಾಟಕದ ಕಾಶ್ಮೀರ ಎಂದು ಕರೆಯುತ್ತಾರೆ. ಆಗ ಮುದ್ದು ರಾಜನ ಕೇರಿ ಎಂದು ಕರೆಯಪಡುತಿದ್ದ ಈ ಸ್ಥಳ ಕಾಲಾಂತರದಲ್ಲಿ ಮಡಿಕೇರಿ ಎಂಬ ಹೆಸರು ಬಂತು. ಅಲ್ಲದೆ ಇದು ಬೆಟ್ಟದ ಮೇಲೆ ನಿರ್ಮಾಣವಾದ ಪಟ್ಟಣವು ಮೊದಲಿಗೆ ಇದು ಮೊರದಿಗೆ ಎಂದು ಕರೆಯಲ್ಪಟ್ಟಿತು . ಆಮೇಲೆ ಮಡಿಕೇರಿ ಎಂದಾಯಿತು. ಇದು ಒಂದು ಸೈನಿಕರ ಜಿಲ್ಲೆ ಯಾಗಿದ್ದು ಮಂಜಿನ ನಗರಿ ಆಗಿದೆ. ಅಲ್ಲದೆ ಇದು ಒಂದು ಪ್ರವಾಸಿ ಕೇಂದ್ರವು ಹೌದು. ಎಲ್ಲ ಪ್ರಮುಖ ವ್ಯವಹಾರಗಳು ನಡೆಯುವ ಸ್ಥಳ, ಎಲ್ಲ ಸರ್ಕಾರಿ ಕಚೇರಿಗಳು ಮಡಿಕೇರಿ ಜಿಲ್ಲೆಯಲ್ಲಿದೆ.
ಕೊಡಗು ಜಿಲ್ಲೆಯಲ್ಲಿ ಪ್ರಮುಖವಾಗಿ 3 ಜಲಪಾತವನ್ನು ನೋಡಬಹುದು ಸೋಮವರಪೇಟ್ ನಲ್ಲಿ ಮಳಲಿ ಜಲಪಾತ ಮಡಿಕೇರಿಯಆಬ್ಬಿಫಾಲ್ಸ್ ವಿರಾಜಪೇಟೆ ಯಲ್ಲಿ ಚೇಲವರ ಫಾಲ್ಸ್ ಈ3 ಫಾಲ್ಸ್ ತನ್ನದೇ ಆದ ವಿಶೇಷ ಪ್ರಾಮುಖ್ಯತೆ ಹೊಂದಿದೆ.
ಅಭಿ ಫಾಲ್ಸ್ ಹಾಗೂ ಮಾಡಿಕೇರಿಯನ್ನು ನೋಡಬೇಕಾದರೆ ಮಳೆಗಾಲ ಹಾಗೂ ಚಳಿಗಾಲದಲ್ಲಿ ನೋಡಬೇಕು ತಂಪದ ಗಾಳಿ ಮಂಜಿನ ಹನಿ ವೈವಿಧ್ಯಮಯ ಪ್ರಕೃತಿಯಿಂದ ಕುಡಿರುತಡೆ ಅಭಿ ಫಾಲ್ಸ್ ನೋಡಲು ಪ್ರತಿನಿತ್ಯವೂ ಸಾವಿರಾರು ಸಂಖ್ಯೆಯಲ್ಲಿ ಜನರು ಬಂದುಹೋಗುತ್ತಾರೆ
ಅಂದಿನ ಕಾಲಕ್ಕೆ ಕನ್ನಡ ಪತ್ರಿಕೋದ್ಯಮದಲ್ಲಿ ಅತ್ಯಂತ ಮುಂದುವರೆದ ಮುದ್ರಣದ ಅವಕಾಶ ಪಡೆದು, ಆಕರ್ಷಕ ಬಣ್ಣಗಳ ಛಾಯಾಚಿತ್ರಗಳೊಂದಿಗೆ ಪ್ರಕಟವಾಗುತ್ತಿದ್ದ ಅಗರಂ ನರಸಿಂಹನ್ ಅವರ "ಫುಟ್ಪಾತ್ ಅಂಗಡಿಗಳು ಹಬ್ಬತ್ತಿರುವ ಪಿಡುಗು", "ಬಾಲಾಪರಾಧ", "ಕ್ಯಾಬರೆ ನೃತ್ಯ", "ಬೆಂಗಳೂರಿನ ಕೊಳಚೆ ಪ್ರದೇಶಗಳ ಸಮಸ್ಯೆ", ಇತ್ಯಾದಿ ಸಚಿತ್ರ ಬರಹಗಳು, ಅರ್ಥಶಾಸ್ತ್ರ, ಸಾರ್ವಜನಿಕ ಆರೋಗ್ಯ ಇತ್ಯಾದಿ ವಿಷಯಗಳ ಬಗ್ಗೆ ಅವರು ಬರೆಯುತ್ತಿದ್ದ ಲೇಖನಗಳು, ನರಸಿಂಹನ್ ಅವರೇ ಬರೆಯುತ್ತಿದ್ದ "ಸುದ್ಧಿ ಹಿಂದಿನ ಸತ್ಯ", "ವಿಚಿತ್ರ ವಿಶ್ವ" ಅಂಕಣಗಳು ಇತ್ಯಾದಿ, ನಿಯತಕಾಲಿಕಕ್ಕೆ ಸಾಕಷ್ಟು ಜನಪ್ರಿಯತೆ ತಂದುಕೊಟ್ಟಿದ್ದವು. ಅವರ, "ಟೈಮ್", "ನ್ಯೊಸ್ವೀಕ್ ", "ಇಲಸ್ಟ್ರೇಟೆಡ್ ವೀಕ್ಲಿ" ಇತ್ಯಾದಿ ಇಂಗ್ಲಿಷ್ ನಿಯತಕಾಲಿಕಗಳ ಮಾದರೀ ಲೇಖನಗಳು ವಿದ್ಯಾವಂತ ವರ್ಗಗಳಿಗೆ ಆಕರ್ಷಕವಾಗಿರುತ್ತಿತ್ತು.
೧೯೬೮-೧೯೬೯ ಸಮಯದಲ್ಲಿ 'ಪ್ರಜಾಮತ' ಜಿ. ವೈ. ಹುಬ್ಳೀಕರ್, ಅಗರಂ ನರಸಿಂಹನ್, ಪ. ಸ. ಕುಮಾರ್, ವಾಮನ ರಾವ್ ಸಾಕ್ರೆ ಮುಂತಾದ ಅಂದಿನ ಕಾಲದ ಪ್ರತಿಭಾವಾಂತರನ್ನು ಒಂದುಗೂಡಿಸಿತ್ತು. ಆ ಕಾಲದಲ್ಲಿ ‘ಪ್ರಜಾಮತ’ಕ್ಕೆ ತನ್ನದೇ ಆದ ‘ಯೂಎಸ್‍ಪಿ’ (ಬ್ಯುಸಿನೆಸ್ ಭಾಷೆಯಲ್ಲಿ ಯೂನಿಕ್ ಸೆಲ್ಲಿಂಗ್ ಪ್ರಪೋಸಿಷನ್ಸ್ ಅಥವಾ ಪಾಯಿಂಟ್ಸ್)ಗಳಿದ್ದವು. ಉಳಿದ ವಾರಪತ್ರಿಕೆಗಳಿಗಿಂತಲೂ ದೊಡ್ಡದಾಗಿತ್ತು. ತೀರಾ ದಪ್ಪವೂ ಅಲ್ಲದ ತೀರಾ ತೆಳುವೂ ಅಲ್ಲದ ರಕ್ಷಾಪುಟದಲ್ಲಿ ಸಿನಿಮಾ ತಾರೆಯರ ಭರ್ಜರಿ ಚಿತ್ರಗಳು ಮುದ್ರಿತವಾಗುತ್ತಿದ್ದವು.
ಏಕಕಾಲಕ್ಕೆ ಲಕ್ಷ ಪ್ರಸಾರ ತಂದುಕೊಟ್ಟ ಕನ್ನಡ ಪತ್ರಿಕೆಗಳೆಂದರೆ ‘ಪ್ರಜಾಮತ’, ‘ಪ್ರಜಾವಾಣಿ’ ಹಾಗೂ ‘ಸುಧಾ’. ಈ ಸಂದರ್ಭದಲ್ಲಿ ಆ ಪತ್ರಿಕೆಗಳನ್ನು ಸಂಪಾದಿಸುತ್ತಿದ್ದ ಹ.ವೆಂ.ನಾಗರಾಜರಾವ್, ಟಿ.ಎಸ್.ರಾಮಚಂದ್ರರಾವ್ ಹಾಗೂ ಇ.ಆರ್.ಸೇತೂರಾಂ ಅವರಿಗೆ ಕರ್ನಾಟಕ ಕಾರ್ಯನಿರತ ಪತ್ರಕರ್ತರ ಸಂಘ ಸನ್ಮಾನವನ್ನಿಟ್ಟುಕೊಂಡಿತ್ತು. ಬಹುಶಃ ಆ ಮೂರೂ ಪತ್ರಿಕೆಗಳಲ್ಲಿ ಲಕ್ಷ ಪ್ರಸಾರವನ್ನು ಮೊದಲು ತಲುಪಿದ್ದು ‘ಪ್ರಜಾಮತ’ ವಾರಪತ್ರಿಕೆ.
ಮೈಸೂರು ಸರ್ಕಾರ ಅದರ ಪ್ರಕಟಣೆಯನ್ನು ನಿಲ್ಲಿಸಿದ್ದಾಗ ಹುಬ್ಬಳ್ಳಿಯಿಂದ ಪ್ರಕಟವಾಗುತ್ತಿತ್ತು. ಅದರ ಪ್ರತಿಗಳ ಮಾರಾಟವನ್ನು ನಿಲ್ಲಿಸಿದ್ದಾಗ,ಪ್ರಜಾಮಿತ್ರ ಎಂಬ ಹೆಸರಿನಿಂದ ಮಾರಾಟವಾಗುತ್ತಿತ್ತು.
೧೯೩೧ರಲ್ಲಿ ಆರಂಭವಾದ ಕನ್ನಡ ವಾರಪತ್ರಿಕೆ ಪ್ರಜಾಮತ ಬಹಳ ಜನಪ್ರಿಯವಾಗಿತ್ತು. ಆಗ ಬಿ.ಎನ್.ಗುಪ್ತರು ಅದರ ಮಾಲೀಕ ಹಾಗೂ ಸಂಪಾದಕರಾಗಿದ್ದರು.
ಬಿ.ಎಂ.ಶ್ರೀನಿವಾಸಯ್ಯ, ಎಂ.ಎಸ್.ಗುರುಪಾದಸ್ವಾಮಿ, ತಿ.ಸಿದ್ದಪ್ಪ, ಹ.ವೆಂ.ನಾಗರಾಜರಾವ್ ಇದರ ಸಂಪಾದಕರುಗಳಾಗಿದ್ದವರು.
‘ಜನಪ್ರಗತಿ’ ಹಾಗೂ ‘ಚಿತ್ರಗುಪ್ತ’ ವಾರಪತ್ರಿಕೆಗಳು ಕಣ್ಮರೆಯಾದ ನಂತರ ಹೆಚ್ಚು ಜನಪ್ರಿಯವಾಗಿದ್ದದ್ದು ‘ಪ್ರಜಾಮತ’.
ವಿಶ್ವನಾಥ ತನ್ನ ತಂದೆಯಿಂದ ಸಿಂಹಾದ್ರಿ ಮತ್ತು ಇತರ ಎಂಟು ಹಳ್ಳಿಗಳ ಜೋಡೀದಾರನಾಗುವ ಜವಾಬ್ದಾರಿಯನ್ನು ತೆಗೆದುಕೊಂಡು, ಆ ಹಳ್ಳಿಗಳ ಜೀವನವನ್ನು ಉತ್ತಮವಾಗಿಸುವ ಪ್ರಯತ್ನ ಮಾಡುತ್ತಾನೆ. ಅನಕ್ಷರತೆ, ಅಕ್ರಮ ಮದ್ಯ ತಯಾರಿಕೆ ಮತ್ತು ಸಮಾಜದ ಇನ್ನಿತರ ಅನಿಷ್ಟ ಪದ್ದತಿಗಳ ವಿರುದ್ಧ ಹೋರಾಡುತ್ತಾನೆ. ಸಮಾನಾಂತರವಾಗಿ ಚಿತ್ರದ ಹಾಸ್ಯ ದೃಶ್ಯಗಳನ್ನು ಮನೆತನದ ದೇವಸ್ಥಾನದ ಅರ್ಚಕ 'ಪುಟ್ಟಾ ಜೋಯ್ಸ' ನಿರ್ವಹಿಸುತ್ತಾನೆ. ಜೋಡಿದಾರ್ ಮನೆಯಿಂದ ಚಿನ್ನ ಕದಿಯಲು ಪ್ರಯತ್ನಿಸಿ ಸಿಕ್ಕಿಬಿದ್ದಾಗ, ತಪ್ಪೊಪ್ಪಿಕೊಳ್ಳುತ್ತಾನೆ. ಉದಾರ ವ್ಯಕ್ತಿತ್ವದವನಾದ ವಿಶ್ವನಾಥ ಅವನಿಗೆ ಸ್ವಲ್ಪ ಹಣ ಕೊಟ್ಟು, ಊರಿನವರು ವಿಷಯ ಗೊತ್ತಾದರೆ ನಿನ್ನನ್ನು ಕೊಂದೇಬಿಡುತ್ತಾರೆ ಎಂದು ಊರನ್ನು ತೊರೆಯಲು ಹೇಳುತ್ತಾನೆ. ಪುಟ್ಟಾ ಜೋಯ್ಸ ತಾನು ಜೋಡೀದಾರರೊಡನೆ ಇರಲು ಅಯೋಗ್ಯನೆಂದು ತಿಳಿದು ದುಃಖದಲ್ಲಿ ಊರನ್ನು ತೊರೆಯುತ್ತಾನೆ.
ಈ ಚಿತ್ರದಲ್ಲಿ ಮದ್ಯಪಾನದ ದುಷ್ಪರಿಣಾಮಗಳ ಬಗ್ಗೆ ಸಾಮಾಜಿಕ ಕಳಕಳಿಯ ಸಂದೇಶವಿದೆ. ಮದ್ಯಸೇವನೆಯ ವಿರುದ್ಧ ಹೋರಾಡುವ ಪಾತ್ರದಲ್ಲಿ ಡಾ.ರಾಜ್‍ಕುಮಾರ್ ಅಭಿನಯಿಸಿದ್ದಾರೆ. ಮಾಧವಿ ಈ ಚಿತ್ರದ ನಾಯಕಿ. ಈ ಚಿತ್ರ ೩ ವರ್ಷಗಳ ನಂತರ ಚಿತ್ರರಂಗಕ್ಕೆ ರಾಜ್ ಕುಮಾರ್ರವರ ಮರುಪ್ರವೇಶವಾಗಿತ್ತು. ಇದೊಂದು ವಿಶಾಲಾಕ್ಷಿ ದಕ್ಷಿಣಾಮೂರ್ತಿಯವರ ಇದೇ ಹೆಸರಿನ ಕಾದಂಬರಿ ಆಧಾರಿತ ಚಲನಚಿತ್ರ. ಪ್ರಾರಂಭದಲ್ಲಿ ಈ ಚಿತ್ರವನ್ನು ಸಿಂಹಾದ್ರಿಯ ಸಿಂಹ ಎಂದು ಹೆಸರಿಸಲಾಗಿತ್ತು. ಈ ಚಿತ್ರದಿಂದ ರಾಜ್ ಕುಮಾರ್ ಕನ್ನಡ ಪ್ರೇಕ್ಷಕರ ಮೇಲಿನ ತಮ್ಮ ಹಿಡಿತವನ್ನು ಮತ್ತೊಮ್ಮೆ ತೋರಿಸಿದರು.
"ನಾದಮಯ" ಗೀತೆಗಾಗಿ ರಾಜ್ ಕುಮಾರ್ ೪೦ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ ಅತ್ಯುತ್ತಮ ಹಿನ್ನೆಲೆ ಗಾಯಕ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಗಳಿಸಿದರು. ೧೯೯೨ - ೯೩ನೇ ರಾಜ್ಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ ಈ ಚಿತ್ರಕ್ಕೆ ೪ ಪ್ರಶಸ್ತಿ ಲಭಿಸಿತು; ಮೊದಲ ಅತ್ಯುತ್ತಮ ಚಿತ್ರ, ಅತ್ಯುತ್ತಮ ನಟ , ಅತ್ಯುತ್ತಮ ಸಂಗೀತ ನಿರ್ದೇಶಕ ಮತ್ತು ಅತ್ಯುತ್ತಮ ಸಂಭಾಷಣೆ ಬರಹಗಾರ - ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ .
ಕಥಾನಾಯಕ ಒಬ್ಬ ಆದರ್ಶ ಮಗ, ಕಥಾನಾಯಕಿ ಮೀನಾಕ್ಷಿ ಯನ್ನು ತನ್ನ ಬಾಳ ಸಂಗಾತಿಯಾಗಿ ಸ್ವೀಕರಿಸಲು ತಂದೆ ತಾಯಿಯರಲ್ಲಿ ಕೇಳುತ್ತಾನೆ. ಮೀನಾಕ್ಷಿ ವಿಶ್ವನಾಥನ ಕಡೆಗೆ ಆಕರ್ಷಿತಳಾದರೂ, ಜೋಡೀದಾರರ ವಂಶಕ್ಕೆ ತಾನು ಸರಿ ಹೊಂದುತ್ತೇನೋ ಇಲ್ಲವೊ ಎಂದು ಹೆದರುತ್ತಾಳೆ. ಆದರೆ ವಿಶ್ವನಾಥನ ತಂದೆ ತನ್ನ ಮಗನ ಆಯ್ಕೆಯಿಂದ ಸಂತೋಷಗೊಂಡು ಮದುವೆ ಪ್ರಸ್ತಾಪಕ್ಕೆ ಒಪ್ಪಿಗೆ ಸೂಚಿಸುತ್ತಾರೆ. ಮೀನಾಕ್ಷಿ ಮತ್ತು ವಿಶ್ವನ್ನಾಥ ಮದುವೆಯಾಗುತ್ತಾರೆ.
ವಿಶ್ವನಾಥನ ಮಕ್ಕಳು ವಯಸ್ಸಿಗೆ ಬಂದಾಗ ಮನೆಯಲ್ಲಿ ಬಿರುಕು ಆರಂಭವಾಗುತ್ತದೆ. ಹಿರಿಯ ಮಗ ಒಬ್ಬ ವೈದ್ಯ ತನ್ನ ಸಹಪಾಠಿ, ಒಬ್ಬ ಮದ್ಯದಂಗಡಿಯವ , ಯಾರು ವಿಶ್ವನಾಥನಿಂದ ಊರಿನಿಂದ ಹೊರ ಹಾಕಿರಲ್ಪಟ್ಟಿರುತ್ತಾನೋ ಮಗಳನ್ನು ಪ್ರೀತಿಸುತ್ತಾನೆ. ವಿಶ್ವನಾಥ ಹುಡುಗಿಯ ತಂದೆಯ ಹತ್ತಿರ ಮದುವೆ ಪ್ರಸ್ತಾಪವನ್ನು ಚರ್ಚಿಸಲು ಬಂದಾಗ ಅವನು ವಿಶ್ವನಾಥನನ್ನು ಅವಮಾನಿಸುತ್ತಾನೆ.
ವಿಶ್ವನಾಥ ತನ್ನ ಮಗ ಹಾಗು ಸೊಸೆ ಇಬ್ಬರೂ ವೈದ್ಯರಾದ್ದರಿಂದ, ಅವರನ್ನು ತಾನು ಹಳ್ಳಿಯ ಒಳಿತಿಗಾಗಿ ನಿರ್ಮಿಸಲು ಬಯಸಿದ ಆಸ್ಪತ್ರೆಯನ್ನು ನೋಡಿಕೊಳ್ಳಲು ಬಯಸುತ್ತಾನೆ. ಆದರೆ ಹುಡುಗಿಯ ತಂದೆ ದೂರದೃಷ್ಟಿ ಇಲ್ಲದೆ, ತನ್ನ ಮಗಳು ಹಳ್ಳಿಯಲ್ಲೇ ಉಳಿಯುತ್ತಾಳೆಂದು ತಿಳಿಯುತ್ತಾನೆ. ವಿಶ್ವನಾಥ ಅವಳು ತನ್ನ ಮಗನನ್ನು ಮದುವೆಯಾಗಬೇಕಿದ್ದರೆ ಹಳ್ಳಿಯಲ್ಲೇ ಉಳಿಯಬೇಕೆಂದು ಒತ್ತಾಯ ಮಾಡುತ್ತಾನೆ.
ಲವಲವಲವಿಕೆಯ ಲಕ್ಶ್ಮಿ ಮತ್ತೊಮ್ಮೆ ಆ ಮನೆಯಲ್ಲಿ ಹರುಷ ತುಂಬುತ್ತಾಳೆ. ವಿಶ್ವನಾಥ್ ಮತ್ತು ಮೀನಾಕ್ಷಿ ತಮ್ಮ ಕೊನೆಯ ಮಗ ನರಹರಿಗೆ ಅವಳನ್ನು ಮದುವೆ ಮಾಡಳು ಯೋಚಿಸುತ್ತಾರೆ. ಒಂದು ರಹಸ್ಯ ಪ್ರೇಮವನ್ನು ಹೊಂದ್ದಿದ್ದ ನರಹರಿ ಇದನ್ನು ತಿಳಿದ ಕೂಡಲೇ ಅವಳನ್ನು ಮದುವೆಯಾಗಿ ಮನೆಗೆ ಕರೆತರುತ್ತಾನೆ.
ತಾನು ತನ್ನ ಪ್ರೀತಿ ಅಥವಾ ಹಳ್ಳಿ, ಎರಡರಲ್ಲಿ ಯಾವುದಾದರೂ ಒಂದನ್ನು ಆರಿಸಿಕೊಳ್ಳಬೇಕಾಗಿ ಹುಡುಗನನ್ನು ಹೆದರಿಸಿ ಹುಡುಗಿಯ ತಂದೆ ಹೊರನಡೆಯುತ್ತಾನೆ. ವಿಶ್ವನಾಥನ ಮಗ ವಿಶ್ವನಾಥನ ಜೊತೆ ಜಗಳವಾಡಿ ಮನೆಯನ್ನು ತೊರೆಯುತ್ತಾನೆ. ವಿಶ್ವನಾಥ ರಾಯರಿಗೆ ಹೀಗೆ ಮೊದಲನೆ ಆಘಾತವಾಗುತ್ತದೆ.
ಎರಡೆನೆಯ ಮಗ ಅಭಿಜಿತ್ ಮದುವೆಯಾದರೂ, ಸೊಸೆಗೆ ಹಳ್ಳಿಯ ಮನೆಯಲ್ಲಿ ಅತ್ತೆ ಮಾವನ ಸೇವೆ ಮಾಡಿಕೊಂಡಿರುವುದು ಹಿಡಿಸುವುದಿಲ್ಲ. ಮೀನಾಕ್ಷಿ ತನ್ನ ಸೋದರನನ್ನು, ಅವನ ಮಗಳು ಲಕ್ಷ್ಮಿ ತನ್ನ ಮನೆಯಲ್ಲಿಯೇ ಕೆಲ ದಿನ ಕಳೆಯಲೆಂದು ಕೇಳುತ್ತಾಳೆ.
ವಿಶ್ವನಾಥ್ ಮತ್ತು ಮೀನಾಕ್ಷಿಗೆ ನರಹರಿ ಮತ್ತು ಅವನ ಹೆಂಡತಿಯನ್ನು ನೋಡಿ ಆಘಾತವಾಗುತ್ತದೆ. ತನ್ನ ಅಣ್ಣನಿಗೆ ಹೇಳಿದಂತೆ ಮಾತನ್ನು ಉಳಿಸಿಕೊಳ್ಳಲಾಗದ ಮೀನಾಕ್ಷಿ ಅದೇ ಕೊರಗಿನಿಂದ ಕೊನೆಯುಸಿರೆಳೆಯುತ್ತಾಳೆ.
ಈ ಚಿತ್ರದ ಪರಿಣಾಮವಾಗಿ ಕರ್ನಾಟಕದಲ್ಲಿನ ಹಲವಾರು ಹೆಂಡದಂಗಡಿಗಳು ಮುಚ್ಚಲ್ಪಟ್ಟವು ಹಾಗು ಡಾ.ರಾಜ್‍ಕುಮಾರ್ ಅವರ ಹಲವಾರು ಅಭಿಮಾನಿಗಳು ಮದ್ಯಪಾನ ತ್ಯಜಿಸಿದರೆಂದು ದಿನಪತ್ರಿಕೆಗಳಲ್ಲಿ ಪ್ರಕಟವಾಗಿತ್ತು.
ಈ ಚಿತ್ರದ ಕಥೆ, ನಾಯಕ ಯೌವನದಲ್ಲಿ ವಿಶ್ವನಾಥನಿಂದ ಮುಂದೆ ಜೋಡೀದಾರ್ ವಿಶ್ವನಾಥನಾಗುವ ತನಕ ನಡೆಯುವ ಘಟನಾವಳಿಗಳನ್ನೊಳಗೊಂಡ ಕಥೆಯಾಗಿದೆ.
ಜೀವನ ಚೈತ್ರ - ೧೯೯೨ರಲ್ಲಿ ಬಿಡುಗಡೆಯಾದ, ದೊರೈ- ಭಗವಾನ್ ನಿರ್ದೇಶಿಸಿರುವ ಕನ್ನಡ ಚಲನಚಿತ್ರ.
ಇಲ್ಲಿ ದೇಸಾಯಿ ಮನೆತನಕ್ಕೆ ಸೇರಿದ ಪುರಾತನ ದೇವಾಲಯಗಳು ಹಾಗೂ ಬಾವಿಗಳಿವೆ. ಕ್ರಿ.ಶ.1605ರಲ್ಲಿ ಖಂಡೇರಾವ್‌ ಪಂಡಿತ ಎಂಬುವವನು ಇಲ್ಲಿನ ರಾಯರ ಬಾವಿಯನ್ನು ನಿರ್ಮಿಸಿದನು. ಬಾವಿಯ ಒಳಭಾಗದಲ್ಲಿ ಇಟ್ಟಿಗೆ ಮತ್ತು ಗಾರೆಯಿಂದ ಮಹಾದೇವ ದೇವಾಲಯವನ್ನು ಕ್ರಿ.ಶ.1708ರಲ್ಲಿ ನಿರ್ಮಿಸಲಾಯಿತು. ಕಲ್ಯಾಣ ಚಾಲುಕ್ಯರು ನಿರ್ಮಿಸಿದ ಸಿದ್ದೇಶ್ವರ ದೇವಾಲಯದ ಗರ್ಭಗೃಹದ ಮೇಲೆ ಕದಂಬ ನಾಗರ ಶಿಖರವಿದೆ. ವಿಶಾಲವಾದ ಒಳ ಪ್ರಾಕಾರದ ಅಕ್ಕಪಕ್ಕದಲ್ಲಿ ಪಾರ್ವತಿ, ವೀರಭದ್ರರ ಚಿಕ್ಕ ದೇವಾಲಯಗಳಿವೆ. ಬಲಭಾಗದಲ್ಲಿ ಹಲವಾರು ಲಿಂಗಗಳ ಚಿಕ್ಕ ದೇವಾಲಯಗಳು, ಲಜ್ಜಾಗೌರಿ ಹಾಗೂ ಇತರೆ ಪುರಾತನ ಶಿಲಾಕೃತಿಗಳಿವೆ. ಇಲ್ಲಿ ಹಸನ್‌ ಡೊಂಗ್ರಿ ದರ್ಗಾ ಮತ್ತು ಹೈದರ್‌ ಖಾನ್‌ ನಿರ್ಮಿಸಿದ ಬಾವಿ ಇದೆ.
ಬೀಳಗಿಯು ಜಿಲ್ಲಾ ಕೇ೦ದ್ರ ಬಾಗಲಕೋಟೆಯಿ೦ದ ಸುಮಾರು ೩೦ ಕಿ.ಮಿ.ದೂರದಲ್ಲಿದೆ. ಈ ತಾಲ್ಲೂಕನ್ನು ಪೂರ್ವ ಮತ್ತು ಈಶಾನ್ಯ ದಿಕ್ಕಿನಲ್ಲಿ ಬಸವನ ಬಾಗೇವಾಡಿ, ಆಗ್ನೇಯ ಮತ್ತು ದಕ್ಷಿಣ ದಿಕ್ಕಿನಲ್ಲಿ ಬಾಗಲಕೋಟೆ, ನೈಋತ್ಯದಲ್ಲಿ ಮುಧೋಳ. ವಾಯವ್ಯದಲ್ಲಿ ಜಮಖಂಡಿ ಮತ್ತು ಉತ್ತರದಲ್ಲಿ ಬಿಜಾಪುರ ತಾಲ್ಲೂಕುಗಳು ಸುತ್ತುವರಿದಿವೆ. ಜಮಖಂಡಿ ಉಪವಿಭಾಗಕ್ಕೆ ಸೇರಿರುವ ಈ ತಾಲ್ಲೂಕಿನಲ್ಲಿ ಬೀಳಗಿ, ಅನಗವಾಡಿ ಹೋಬಳಿಗಳಿದ್ದು 66 ಗ್ರಾಮಗಳಿವೆ. ವಿಸ್ತೀರ್ಣ 782 ಚಕಿಮೀ. ಜನ ಸಂಖ್ಯೆ 1,41,843 . ಈ ತಾಲ್ಲೂಕಿನ ಭಾಗ ಹಿಂದೆ ಉಪತಾಲ್ಲೂಕಾಗಿ ಜಮಖಂಡಿಗೆ ಒಳಪಟ್ಟಿತ್ತು. 1959ರಲ್ಲಿ ಇದೇ ಒಂದು ಪ್ರತ್ಯೇಕ ತಾಲ್ಲೂಕಾಯಿತು.
300-400 ವರ್ಷಗಳ ಹಿಂದಿನ ಕೊಳಗಳು ಮತ್ತು ದೇವಾಲಯಗಳೇ ಊರಿನ ಮುಖ್ಯ ಆಕರ್ಷಣೆಗಳೆನಿಸಿವೆ. ಊರಿನ ಉತ್ತರ ಬಾಗಿಲಿನಿಂದ ಸುಮಾರು 180 ಮೀಟರ್ ದೂರದಲ್ಲಿ ಆರೆತ್ತಿನ ಬಾವಿ ಇದೆ. ಇದರ ಒಳಗಡೆ ಮಹದೇವ ಮಂದಿರವಿದೆ. ಇಲ್ಲಿಯ ಕನ್ನಡ, ಮರಾಠಿ, ಪಾರಸೀ ಮತ್ತು ಸಂಸ್ಕತ ಶಾಸನಗಳ ಪ್ರಕಾರ ಇದು 1708ರಲ್ಲಿ ನಿರ್ಮಿತವಾದದ್ದೆಂದು ತಿಳಿದು ಬರುತ್ತದೆ. ಗ್ರಾಮದ ದಕ್ಷಿಣದಲ್ಲಿ ಸಿದ್ಧೇಶ್ವರ ದೇವಾಲಯವಿದ್ದು ಅದರ ಮುಂದೆ ಏಕಶಿಲೆಯಲ್ಲಿ ಕಡೆದಿರುವ ಒಂದು ದೀಪಸ್ತಂಭವಿದೆ. ಇದನ್ನು 1589ರಲ್ಲಿ ನಿರ್ಮಿಸಿದ್ದೆಂದು ಇಲ್ಲಿಯ ಒಂದು ಶಾಸನದಲ್ಲಿ ಹೇಳಿದೆ.
ಗಲಗಲಿ, ಕುಂದರಗಿ, ಸುನಗ, ತೆಗ್ಗಿ, ರೊಳ್ಳಿ, ಅನಗವಾಡಿ ಈ ತಾಲ್ಲೂಕಿನ ದೊಡ್ಡ ಗ್ರಾಮಗಳು, ವಾಯವ್ಯದಲ್ಲಿ ಕೃಷ್ಣಾ ನದಿಯ ಬಲದಂಡೆಯಲ್ಲಿರುವ ಗಲಗಲಿ ಹಿಂದೆ ಗಾಲವ ಕ್ಷೇತ್ರವೆಂದು ಪ್ರಸಿದ್ಧವಾಗಿತ್ತು. ಇಲ್ಲಿ ಗಾಲವ ಮತ್ತು ಇತರ ಋಷಿಗಳಿಗೆ ಸಂಬಂಧಿಸಿದವೆನ್ನಲಾದ ಏಳು ಗುಹೆಗಳಿವೆ. ಎಲ್ಲಮ್ಮನ ಒಂದು ದೇವಾಲಯವೂ ಇದೆ. ಘಟಪ್ರಭಾ ನದಿಯ ಎಡದಂಡೆಯಲ್ಲಿರುವ ಕುಂದರಗಿ ಗ್ರಾಮದ ಕಂಬಳಿಗಳು ಹೆಸರುವಾಸಿಯಾಗಿವೆ. ಇಲ್ಲೊಂದು ಹನುಮಂತ ದೇವಾಲಯವಿದೆ. ಅನಗವಾಡಿಯಲ್ಲಿ ಪ್ರಾಚೀನ ಶಿಲಾಯುಗದ ಅವಶೇಷಗಳು ಕಂಡು ಬಂದಿವೆ.
ಇಲ್ಲಿಯ ವಾರ್ಷಿಕ ಸರಾಸರಿ ಮಳೆ 784 ಮಿಮೀ. ಜೋಳ, ಹತ್ತಿ, ನೆಲಗಡಲೆ, ಗೋದಿ ಮುಖ್ಯ ಬೆಳೆಗಳು. ಸಜ್ಜೆ, ದ್ವಿದಳಧಾನ್ಯಗಳು ಮತ್ತು ಕಬ್ಬನ್ನೂ ಬೆಳೆಸುತ್ತಾರೆ. ಘಟಪ್ರಭಾ ಎಡದಂಡೆ ಯೋಜನೆಯಿಂದ ಹೆಚ್ಚು ಭೂಮಿ ವ್ಯವಸಾಯಕ್ಕೆ ಒಳಪಡಲಿದೆ. ತಾಲ್ಲೂಕಿನಲ್ಲಿ ಹತ್ತಿ ಎಕ್ಕುವ ಕಾರ್ಖಾನೆಗಳೂ ಪ್ರಾಥಮಿಕ, ಮಾಧ್ಯಮಿಕ ಮತ್ತು ಪ್ರೌಢಶಾಲೆಗಳೂ ಇವೆ. ಅಂಚೆ, ವಿದ್ಯುತ್ ಮುಂತಾದ ಸೌಕರ್ಯಗಳ ಜೊತೆಗೆ ವೈದ್ಯಕೀಯ ಸೌಲಭ್ಯವುಂಟು. ಬಿಜಾಪುರ-ಹುಬ್ಬಳ್ಳಿ ಹೆದ್ದಾರಿ ಈ ತಾಲ್ಲೂಕಿನ ಮಧ್ಯದಲ್ಲಿ ಹಾದು ಹೋಗಿದೆ.
ಬೀಳಗಿ ಹೆಚ್ಚಿನ ಮಟ್ಟಿಗೆ ಕರಿ ಎರೆಮಣ್ಣಿನ ಮಟ್ಟಸ ಪ್ರದೇಶ. ತಾಲ್ಲೂಕಿನ ಮಧ್ಯಭಾಗದಲ್ಲಿ ಪಶ್ಚಿಮದ ಎಲ್ಲೆಯಿಂದ ಸುಮಾರು ಬೀಳಗಿ ಪಟ್ಟಣದವರೆಗೆ ಕಣಶಿಲೆಯ ಬೆಟ್ಟಪ್ರದೇಶವಿದೆ. ದಕ್ಷಿಣದ ಎಲ್ಲೆಯಲ್ಲಿ ಸಹ ಘಟಪ್ರಭಾನದಯ ದಂಡೆಗುಂಟ ಚಿಕ್ಕ ಬೆಟ್ಟಗಳ ಸಾಲಿವೆ. ಉತ್ತರ ಗಡಿರೇಖೆಯಾಗಿ ಕೃಷ್ಣಾ ನದಿ ಪಶ್ಚಿಮದಿಂದ ಪೂರ್ವಕ್ಕೆ ಹರಿಯುತ್ತದೆ. ದಕ್ಷಿಣ ಮತ್ತು ಪೂರ್ವದ ಗಡಿಯಾಗಿರುವ ಘಟ ಪ್ರಭಾ ನದಿ ತಾಲ್ಲೂಕಿನ ದಕ್ಷಿಣಭಾಗದಲ್ಲಿ ಕೃಷ್ಣಾ ನದಿಯನ್ನು ಸೇರುವುದು.
ಕುಂದರಗಿ: ಕಂಬಳಿ ತಯಾರಿಕೆಗೆ ಪ್ರಸಿದ್ಧಿಯನ್ನು ಪಡೆದ ಈ ಗ್ರಾಮವು ಘಟಪ್ರಭಾ ನದಿ ದಂಡೆ ಮೇಲಿದೆ. ಇಲ್ಲಿ ಚಾಲುಕ್ಯ ಶಿಲ್ಪ ಶೈಲಿಯಲ್ಲಿರುವ ರಾಮಲಿಂಗೇಶ್ವರ, ಕಲ್ಮೇಶ್ವರ ಹಾಗೂ ರಾಮಲಿಂಗಪ್ಪ ದೇವಾಲಯಗಳಿವೆ. ಇಲ್ಲಿ ಕ್ರಿ.ಶ.12ನೇ ಶತಮಾನದ ಜೋಪರಾರ ಎಂಬುವವನಿಗೆ ಸಂಬಂಧಿಸಿದ ಶಿಲಾ ಶಾಸನವೊಂದು ದೊರೆತಿದೆ. ಇಲ್ಲಿ ಆಕರ್ಷಕವಾದ ಹನುಮಾನ್‌ ದೇವಾಲಯವೂ ಇದೆ.
ಬೀಳಗಿ ಈ ತಾಲ್ಲೂಕಿನ ಆಡಳಿತ ಕೇಂದ್ರ. ಬಿಜಾಪುರದ ದಕ್ಷಿಣದಲ್ಲಿದ್ದು ಬಾಗಲಕೋಟೆಯ ವಾಯವ್ಯಕ್ಕೆ 29 ಕಿಮೀ ದೂರದಲ್ಲಿದೆ. ಜನಸಂಖ್ಯೆ 15,464 . ಈ ಊರಿನಲ್ಲಿ ತಾಲ್ಲೂಕು ಕಛೇರಿ, ಪ್ರೌಢಶಾಲೆ, ವೈದ್ಯಕೀಯ ಕೇಂದ್ರ, ಅಂಚೆ ಕಛೇರಿ ಮುಂತಾದವುಗಳಿವೆ.
ಇಲ್ಲಿ ಹೆಚ್ಚಾಗಿ ಎಲ್ಲರ ಉದ್ಯೋಗ ವ್ಯವಸಾಯವೆ ಆಗಿದೆ. ಇದರಲ್ಲಿ ಕಬ್ಬು ಬೆಳೆಗಾರರ ಸ೦ಖ್ಯೆಯೇ ಹೆಚ್ಚು. ಇದಕ್ಕೆ ಪೂರಕವಾಗಿಯೇ ಹಲವಾರು ಸಕ್ಕರೆ ಕಾರ್ಖಾನೆಗಳು ತಲೆಯೆತ್ತಿ ನಿ೦ತಿವೆ.
ಬೀಳಗಿ ಪಟ್ಟಣವು ಕರ್ನಾಟಕ ರಾಜ್ಯದ ಬಾಗಲಕೋಟೆ ಜಿಲ್ಲೆಯ ಒಂದು ತಾಲೂಕು ಕೇಂದ್ರ.
ಸ್ವಲ್ಪ ಸಮಯದ ನಂತರ, ಇತ್ತೀಚೆಗೆ ಭುಗಿಲೆದ್ದ ಫ್ರಾನ್ಸ್ ನೊಂದಿಗಿನ ಯುದ್ಧದ ಭಾಗವಾಗಿ ಬ್ರಿಟಿಷರು ದ್ವೀಪವನ್ನು ಆಕ್ರಮಿಸಿದರು. 21 ಫೆಬ್ರವರಿ 1795 ರಂದು, ವಿಕ್ಟರ್ ಹ್ಯೂಗ್ಸ್ ನ ಹೆಸರಿಗೆ ಮಾತ್ರ ನಿಯಂತ್ರಣದಲ್ಲಿದ್ದ ಫ್ರೆಂಚ್ ಪಡೆಗಳು ವಿಯುಕ್ಸ್ ಫೋರ್ಟ್ ಮತ್ತು ರಾಬೋಟ್ನಲ್ಲಿ ಬ್ರಿಟಿಷ್ ಪಡೆಗಳ ಬೆಟಾಲಿಯನ್ ಅನ್ನು ಸೋಲಿಸಿದವು. 1796 ರಲ್ಲಿ, ಕ್ಯಾಸ್ಟ್ರೀಸ್ ಅನ್ನು ಸಂಘರ್ಷದ ಭಾಗವಾಗಿ ಸುಡಲಾಯಿತು. 27 ನೇ ಇನ್ನಿಸ್ಕಿಲ್ಲಿಂಗ್ ಫ್ಯೂಸಿಲಿಯರ್ಸ್ ಅನ್ನು ಮುನ್ನಡೆಸುತ್ತಾ, ಜನರಲ್ ಜಾನ್ ಮೂರ್ ಎರಡು ದಿನಗಳ ಕಹಿ ಹೋರಾಟದ ನಂತರ 1796 ರಲ್ಲಿ ಫೋರ್ಟ್ ಚಾರ್ಲೆಟ್ ಅನ್ನು ಮರಳಿ ಪಡೆದರು. ಗೌರವಾರ್ಥವಾಗಿ, ಫ್ಯೂಸಿಲಿಯರ್ಸ್‌ನ ರೆಜಿಮೆಂಟಲ್ ಬಣ್ಣವನ್ನು ಮೋರ್ನೆ ಫಾರ್ಚೂನ್‌ನಲ್ಲಿ ವಶಪಡಿಸಿಕೊಂಡ ಕೋಟೆಯ ಫ್ಲ್ಯಾಗ್‌ಸ್ಟಾಫ್‌ನಲ್ಲಿ ಯೂನಿಯನ್ ಜ್ಯಾಕ್ ಬದಲಿಗೆ ಒಂದು ಗಂಟೆಯ ಕಾಲ ಪ್ರದರ್ಶಿಸಲಾಯಿತು. ಕೋಟೆಯನ್ನು ವಶಪಡಿಸಿಕೊಂಡ ನಂತರ, ಮೂರ್‌ನ ಉನ್ನತ, ರಾಲ್ಫ್ ಅಬರ್‌ಕ್ರೋಂಬಿ, ದ್ವೀಪವನ್ನು ತೊರೆದರು ಹಾಗೂ ಮೂರ್ ಅವರಿಗೆ ಬ್ರಿಟಿಷ್ ಗ್ಯಾರಿಸನ್‌ನ ಉಸ್ತುವಾರಿ ವಹಿಸಲಾಯಿತು. ಮೂರ್ ಹಳದಿ ಜ್ವರದಿಂದ ಅನಾರೋಗ್ಯಕ್ಕೆ ಒಳಗಾಗುವವರೆಗೂ ಈ ಹುದ್ದೆಯಲ್ಲಿಯೇ ಇದ್ದರು, ಇದು 1798 ರ ಮೊದಲು ಬ್ರಿಟನ್‌ಗೆ ಮರಳಲು ಕಾರಣವಾಯಿತು.
ಹಳ್ಳದ ಈಶಾನ್ಯಕ್ಕೆ ಸವೆತದ ಆಂಡಿಸಿಟಿಕ್ ಸ್ಟ್ರಾಟೊವೊಲ್ಕಾನೊಗಳು ಮೌಂಟ್ ಗಿಮಿ, ಪಿಟಾನ್ ಸೇಂಟ್ ಎಸ್ಪ್ರಿಟ್ ಮತ್ತು ಮೌಂಟ್ ಗ್ರ್ಯಾಂಡ್ ಮ್ಯಾಗಜಿನ್ ಅನ್ನು ಒಳಗೊಂಡಿವೆ, ಇವೆಲ್ಲವೂ 1 ಮಾ ಗಿಂತ ಹೆಚ್ಚಿನ ವಯಸ್ಸಿನವು. ಈ ಜ್ವಾಲಾಮುಖಿಗಳಿಂದ ಆಂಡಿಸಿಟಿಕ್ ಮತ್ತು ಡೇಸಿಟ್ ಪೈರೋಕ್ಲಾಸ್ಟಿಕ್ ಹರಿವುಗಳು ಮೋರ್ನೆ ಟಬಾಕ್ ಗುಮ್ಮಟ , ಮೋರ್ನೆ ಬೋನಿನ್ ಗುಮ್ಮಟ , ಮತ್ತು ಬೆಲ್ಲೆವ್ಯೂ ನಲ್ಲಿ ಕಂಡುಬರುತ್ತವೆ. ಕ್ವಾಲಿಬೌ ಹಳ್ಳದ ರಚನೆಯಿಂದ ಹಿಮಪಾತದ ನಿಕ್ಷೇಪಗಳು ಕಡಲಾಚೆಯ ಮತ್ತು ರಾಬೋಟ್, ಪ್ಲೆಸೆನ್ಸ್ ಮತ್ತು ಕೌಬರಿಲ್‌ನ ಬೃಹತ್ ಬ್ಲಾಕ್‌ಗಳು ಕಂಡುಬರುತ್ತವೆ. ಪೆಟಿಟ್ ಪಿಟಾನ್ ಮತ್ತು ಗ್ರೋಸ್ ಪಿಟನ್ ದ ಡಾಸಿಟಿಕ್ ಗುಮ್ಮಟಗಳನ್ನು ಆನ್ಸ್ ಜಾನ್ ಮತ್ತು ಲಾ ಪಾಯಿಂಟ್ ಪೈರೋಕ್ಲಾಸ್ಟಿಕ್ ಹರಿವಿನೊಂದಿಗೆ ಹಳ್ಳದಿಂದ ತೆಗೆದು ನೆಲದ ಮೇಲಕ್ಕೆ ಹಾಕಲಾಯಿತು . ನಂತರ, ಪೈರೋಕ್ಲಾಸ್ಟಿಕ್ ಹರಿವುಗಳಲ್ಲಿ ಪ್ಯೂಮಿಸ್ -ಸಮೃದ್ಧ ಬೆಲ್ಫಾಂಡ್ ಮತ್ತು ಆನ್ಸ್ ನಾಯ್ರ್ ಸೇರಿವೆ. ಅಂತಿಮವಾಗಿ, ಟೆರ್ರೆ ಬ್ಲಾಂಚೆ ಮತ್ತು ಬೆಲ್‌ಫಾಂಡ್ ನ ಡಸಿಟಿಕ್ ಗುಮ್ಮಟಗಳು ಹಳ್ಳದೊಳಗೆ ರೂಪುಗೊಂಡವು.
ಸೇಂಟ್ ಲೂಸಿಯಾ ಅಟ್ಲಾಂಟಿಕ್ ಸಾಗರದ ಗಡಿಯಲ್ಲಿ ಪೂರ್ವ ಕೆರಿಬಿಯನ್ ಸಮುದ್ರದಲ್ಲಿ ವೆಸ್ಟ್ ಇಂಡೀಸ್‌ನಲ್ಲಿರುವ ಒಂದು ದ್ವೀಪ ರಾಷ್ಟ್ರವಾಗಿದೆ . ಈ ದ್ವೀಪವನ್ನು ಹಿಂದೆ ಐಯೊನೊಲಾ ಎಂದು ಕರೆಯಲಾಗುತ್ತಿತ್ತು, ಇದನ್ನು ಸ್ಥಳೀಯರಾದ ಅರಾವಾಕ್ಸ್ ಜನರು ದ್ವೀಪಕ್ಕೆ ಈ ಹೆಸರನ್ನು ನೀಡಿದರು ಮತ್ತು ನಂತರ ಹೆವನೊರಾ, ಎಂಬ ಹೆಸರನ್ನು ಸ್ಥಳೀಯ ಕ್ಯಾರಿಬ್ಸ್ ಜನರು ನೀಡಿದರು, ಇವರಿಬ್ಬರು ಎರಡು ಪ್ರತ್ಯೇಕ ಅಮೆರಿಂಡಿಯನ್ ಜನರು .ಇದು ಲೆಸ್ಸರ್ ಆಂಟಿಲೀಸ್‌ನ ವಿಂಡ್‌ವರ್ಡ್ ದ್ವೀಪಗಳ ಭಾಗವಾಗಿದೆ, ಇದು ಸೇಂಟ್ ವಿನ್ಸೆಂಟ್ ದ್ವೀಪದ ಉತ್ತರ/ಈಶಾನ್ಯಕ್ಕೆ, ಬಾರ್ಬಡೋಸ್‌ನ ವಾಯುವ್ಯ ಮತ್ತು ಮಾರ್ಟಿನಿಕ್‌ನ ದಕ್ಷಿಣದಲ್ಲಿದೆ. ಇದು ರ ಭೂಪ್ರದೇಶವನ್ನು ಒಳಗೊಂಡಿದೆ ಮತ್ತು 2010 ರ ಜನಗಣತಿಯಲ್ಲಿ 165,595 ಜನಸಂಖ್ಯೆಯನ್ನು ವರದಿ ಮಾಡಿದೆ. ಸೇಂಟ್ ಲೂಸಿಯಾದ ಅತಿದೊಡ್ಡ ನಗರ ಕ್ಯಾಸ್ಟ್ರೀಸ್, ಅದರ ಪ್ರಸ್ತುತ ರಾಜಧಾನಿ, ಮತ್ತು ಅದರ ಎರಡನೇ ದೊಡ್ಡ ನಗರ ಸೌಫ್ರಿಯೆರ್, ದ್ವೀಪದ ಮೊದಲ ಫ್ರೆಂಚ್ ವಸಾಹತುಶಾಹಿ ರಾಜಧಾನಿ.
1840 ರಲ್ಲಿ ಪ್ರತಿನಿಧಿ ಸರ್ಕಾರ ಅಸ್ತಿತ್ವಕ್ಕೆ ಬಂದಿತು. ಸಾರ್ವತ್ರಿಕ ಮತದಾನದ ಅಧಿಕಾರವನ್ನು 1953 ರಲ್ಲಿ ಸ್ಥಾಪಿಸಲಾಯಿತು. 1958 ರಿಂದ 1962 ರವರೆಗೆ, ದ್ವೀಪವು ವೆಸ್ಟ್ ಇಂಡೀಸ್ ಫೆಡರೇಶನ್‌ನ ಸದಸ್ಯರಾಗಿತ್ತು. 22 ಫೆಬ್ರವರಿ 1979 ರಂದು, ಸೇಂಟ್ ಲೂಸಿಯಾ ಸ್ವತಂತ್ರ ರಾಜ್ಯವಾಯಿತು ಮತ್ತು ಕಾಮನ್‌ವೆಲ್ತ್ ಸಾಮ್ರಾಜ್ಯವಾಗಿ ಕಾಮನ್‌ವೆಲ್ತ್ ರಾಷ್ಟ್ರಗಳ ಸದಸ್ಯರಾದರು. ಸೇಂಟ್ ಲೂಸಿಯಾ ಒಂದು ಮಿಶ್ರ ನ್ಯಾಯವ್ಯಾಪ್ತಿಯಾಗಿದೆ, ಅಂದರೆ ಇದು ನಾಗರಿಕ ಕಾನೂನು ಮತ್ತು ಇಂಗ್ಲಿಷ್ ಸಾಮಾನ್ಯ ಕಾನೂನು ಎರಡನ್ನೂ ಆಧರಿಸಿ ಕಾನೂನು ವ್ಯವಸ್ಥೆಯನ್ನು ಹೊಂದಿದೆ. 1867 ರ ಸೇಂಟ್ ಲೂಸಿಯಾದ ಸಿವಿಲ್ ಕೋಡ್ 1866 ರ ಕ್ವಿಬೆಕ್ ಸಿವಿಲ್ ಕೋಡ್ ಅನ್ನು ಆಧರಿಸಿದೆ, ಇದು ಇಂಗ್ಲಿಷ್ ಸಾಮಾನ್ಯ ಕಾನೂನು ಶೈಲಿಯ ಶಾಸನದಿಂದ ಪೂರಕವಾಗಿದೆ. ಇದು ಆರ್ಗನೈಸೇಶನ್ ಇಂಟರ್ನ್ಯಾಷನಲ್ ಡೆ ಲಾ ಫ್ರಾಂಕೋಫೋನಿಯ ಸದಸ್ಯತ್ವವನ್ನು ಪಡೆದಿದೆ.
1550 ರ ದಶಕದ ಉತ್ತರಾರ್ಧದಲ್ಲಿ, ಫ್ರೆಂಚ್ ದರೋಡೆಕೋರ ಫ್ರಾಂಕೋಯಿಸ್ ಲೆ ಕ್ಲರ್ಕ್ ಪಾರಿವಾಳ ದ್ವೀಪದಲ್ಲಿ ಶಿಬಿರವನ್ನು ಸ್ಥಾಪಿಸಿದರು. ಅಲ್ಲಿಂದ ಅವರು ಹಾದುಹೋಗುವ ಸ್ಪ್ಯಾನಿಷ್ ಹಡಗುಗಳ ಮೇಲೆ ದಾಳಿ ಮಾಡಿದರು. 1605 ರಲ್ಲಿ, ಒಲಿಫ್ ಬ್ಲಾಸಮ್ ಎಂಬ ಇಂಗ್ಲಿಷ್ ಹಡಗನ್ನು ಗಯಾನಾಕ್ಕೆ ಹೋಗುವ ಮಾರ್ಗದಲ್ಲಿ ಕಳುಹಿಸಲಾಯಿತು, ಮತ್ತು 67 ವಸಾಹತುಗಾರರು ಸೇಂಟ್ ಲೂಸಿಯಾದಲ್ಲಿ ನೆಲೆಸಿದರು, ಆರಂಭದಲ್ಲಿ ಕ್ಯಾರಿಬ್ ಮುಖ್ಯಸ್ಥ ಆಂಥೋನಿ ಸ್ವಾಗತಿಸಿದರು. 26 ಸೆಪ್ಟೆಂಬರ್ 1605 ರ ಹೊತ್ತಿಗೆ, ಕ್ಯಾರಿಬ್ ಮುಖ್ಯಸ್ಥ ಆಗ್ರೌಮಾರ್ಟ್‌ನ ನಿರಂತರ ದಾಳಿಯ ನಂತರ ಕೇವಲ 19 ಜನರು ಬದುಕುಳಿದರು, ಆದ್ದರಿಂದ ವಸಾಹತುಗಾರರು ದ್ವೀಪದಿಂದ ಓಡಿಹೋದರು.
ಗುಲಾಮಗಿರಿಯನ್ನು ಮತ್ತು ಅದನ್ನು ಬೆಂಬಲಿಸುವ ಸ್ಥೆಯನ್ನು 1836 ರಲ್ಲಿ ದ್ವೀಪದಲ್ಲಿ ರದ್ದುಪಡಿಸಲಾಯಿತು. ಅದು ಬ್ರಿಟಿಷ್ ಸಾಮ್ರಾಜ್ಯದಾದ್ಯಂತ ಇತ್ತು. ನಿರ್ಮೂಲನದ ನಂತರ, ಎಲ್ಲಾ ಮಾಜಿ ಗುಲಾಮರು ಸ್ವಾತಂತ್ರ್ಯದ ಕಲ್ಪನೆಗೆ ಒಗ್ಗಿಕೊಳ್ಳಲು ನಾಲ್ಕು ವರ್ಷಗಳ "ಶಿಷ್ಯತ್ವ" ವನ್ನು ಪೂರೈಸಬೇಕಾಗಿತ್ತು. ಆ ಅವಧಿಯಲ್ಲಿ, ಅವರು ತಮ್ಮ ಹಿಂದಿನ ಮಾಸ್ಟರ್‌ಗಳಿಗಾಗಿ ವಾರದ ಕೆಲಸದ ಅವಧಿಯ ಕನಿಷ್ಠ ಮುಕ್ಕಾಲು ಸಮಯದವರೆಗೂ ಕೆಲಸ ಮಾಡಿದರು. 1838 ರಲ್ಲಿ ಬ್ರಿಟಿಷರು ಪೂರ್ಣ ಸ್ವಾತಂತ್ರ್ಯವನ್ನು ನೀಡಿದರು. ಆ ಹೊತ್ತಿಗೆ, ಆಫ್ರಿಕನ್ ಜನಾಂಗದ ಜನರು ಯುರೋಪಿಯನ್ ಹಿನ್ನೆಲೆ ಜನಾಂಗದವರನ್ನು ತಮ್ಮ ಸಂಖ್ಯೆಯಲ್ಲಿ ಮೀರಿಸಿದ್ದರು. ಕೆರಿಬ್ ಮೂಲದ ಜನರು ಸಹ ದ್ವೀಪದಲ್ಲಿ ಅಲ್ಪಸಂಖ್ಯಾತರಾದರು.
ಕ್ರಿಸ್ಟೋಫರ್ ಕೊಲಂಬಸ್ 1502 ರಲ್ಲಿ ತನ್ನ ನಾಲ್ಕನೇ ಸಮುದ್ರಯಾನದ ಸಮಯದಲ್ಲಿ ದ್ವೀಪವನ್ನು ನೋಡಿರಬಹುದು, ಏಕೆಂದರೆ ಅವನು ಮಾರ್ಟಿನಿಕ್ ಮೇಲೆ ಲಂಗರು ಹಾಕಿದನು, ಆದರೂ ಅವನು ತನ್ನ ದಾಖಲೆಯಲ್ಲಿ ಈ ದ್ವೀಪವನ್ನು ಉಲ್ಲೇಖಿಸಲಿಲ್ಲ. ಜುವಾನ್ ಡೆ ಲಾ ಕೋಸಾ ತನ್ನ 1500 ರ ನಕ್ಷೆಯಲ್ಲಿ ದ್ವೀಪವನ್ನು ಗುರುತಿಸಿ, ಅದನ್ನು ಎಲ್ ಫಾಲ್ಕನ್ ಎಂದು ಕರೆದನು ಮತ್ತು ದಕ್ಷಿಣ ಲಾಸ್ ಅಗುಜಾಸ್‌ಗೆ ಮತ್ತೊಂದು ದ್ವೀಪ ಎಂದು ಕರೆದರು. 1511 ರ ಸ್ಪ್ಯಾನಿಷ್ ಸೆಡುಲಾ ಸ್ಪ್ಯಾನಿಷ್ ಡೊಮೇನ್‌ನೊಳಗಿನ ದ್ವೀಪವನ್ನು ಉಲ್ಲೇಖಿಸುತ್ತದೆ ಮತ್ತು 1520 ರಲ್ಲಿ ಮಾಡಿದ ವ್ಯಾಟಿಕನ್‌ನಲ್ಲಿರುವ ಗ್ಲೋಬ್ ದ್ವೀಪವನ್ನು ಸ್ಯಾಂಕ್ಟಾ ಲೂಸಿಯಾ ಎಂದು ತೋರಿಸುತ್ತದೆ.
ಇಪ್ಪತ್ತನೇ ಶತಮಾನದ ಮಧ್ಯಭಾಗದಲ್ಲಿ, ವಸಾಹತು ವಿಸರ್ಜಿಸಲ್ಪಟ್ಟಾಗ ಸೇಂಟ್ ಲೂಸಿಯಾ ದೇಶವು ವೆಸ್ಟ್ ಇಂಡೀಸ್ ಫೆಡರೇಶನ್ ಗೆ ಸೇರಿತು. 1967 ರಲ್ಲಿ, ಆಂತರಿಕ ತನ್ನದೇ ಸರ್ಕಾರದೊಂದಿಗೆ ವೆಸ್ಟ್ ಇಂಡೀಸ್ ಅಸೋಸಿಯೇಟೆಡ್ ಸ್ಟೇಟ್ಸ್‌ನ ಆರು ಸದಸ್ಯರಲ್ಲಿ ಸೇಂಟ್ ಲೂಸಿಯಾದ ಪ್ರತಿನಿಧಯು ಒಬ್ಬರಾದರು. 1979 ರಲ್ಲಿ, ಇದು ಸಂಪ್ರದಾಯವಾದಿ ಯುನೈಟೆಡ್ ವರ್ಕರ್ಸ್ ಪಕ್ಷದ ಸರ್ ಜಾನ್ ಕಾಂಪ್ಟನ್ ಅಡಿಯಲ್ಲಿ ಸಂಪೂರ್ಣ ಸ್ವಾತಂತ್ರ್ಯವನ್ನು ಗಳಿಸಿತು. ಹೊಸ ದೇಶವು ಬ್ರಿಟಿಷ್ ಕಾಮನ್‌ವೆಲ್ತ್‌ನಲ್ಲಿ ಉಳಿಯಲು ಮತ್ತು ರಾಣಿ ಎಲಿಜಬೆತ್‌ನನ್ನು ಮೊನಾರ್ಕ್ ಆಗಿ ಉಳಿಸಿಕೊಳ್ಳಲು ಆಯ್ಕೆ ಮಾಡಿತು, ಸ್ಥಳೀಯವಾಗಿ ಗವರ್ನರ್-ಜನರಲ್ ಅವರು ಪ್ರತಿನಿಧಿಸುತ್ತಾರೆ.
ಸೈಂಟ್ ಲೂಸಿಯಾವನ್ನು ಸೈಂಟ್ ಲೂಸಿ ಆಫ್ ಸಿರಾಕ್ಯೂಸ್ ನಂತರ ಹೆಸರಿಸಲಾಯಿತು . ಸೇಂಟ್ ಲೂಸಿಯಾ ಮತ್ತು ಐರ್ಲೆಂಡ್ ಇವೆರಡೂ ದೇಶಗಳು ಮಾತ್ರವೇ ಇಡೀ ವಿಶ್ವದಲ್ಲಿ ಮಹಿಳೆಯ ಹೆಸರಿನಿಂದ ಕರೆಯಲ್ಪಡುವ ಎರಡು ಸಾರ್ವಭೌಮ ರಾಜ್ಯಗಳಾಗಿವೆ (ಐರ್ಲೆಂಡ್ ಅನ್ನು ಫಲವತ್ತತೆಯ ಸೆಲ್ಟಿಕ್ ದೇವತೆ ಐರ್ ಹೆಸರಿನಲ್ಲಿ ಹೆಸರನ್ನು ಇಡಲಾಗಿದೆ). ಸೇಂಟ್ ಲೂಸಿಯಾಕ್ಕೆ ಮಾತ್ರ ಮಾನವ ಮಹಿಳೆಯ ಹೆಸರನ್ನು ಇಡಲಾಗಿದೆ. ಸೇಂಟ್ ಲೂಸಿಯ ಹಬ್ಬದ ದಿನವಾದ ಡಿಸೆಂಬರ್ 13 ರಂದು ಫ್ರೆಂಚ್ ನಾವಿಕರು ದ್ವೀಪದಲ್ಲಿ ಹಡಗಿನಿಂದ ಧ್ವಂಸಗೊಂಡರು ಮತ್ತು ಆದ್ದರಿಂದ ಅವಳ ಗೌರವಾರ್ಥವಾಗಿ ದ್ವೀಪಕ್ಕೆ ಹೆಸರಿಸಲಾಗಿದೆ ಎಂದು ದಂತಕಥೆ ಹೇಳುತ್ತದೆ.
ಫ್ರೆಂಚ್ ರು ದ್ವೀಪದಲ್ಲಿ ನೆಲೆಸಿದ ಮೊದಲ ಯುರೋಪಿಯನ್ನರು. ಅವರು 1660 ರಲ್ಲಿ ಸ್ಥಳೀಯ ದ್ವೀಪ ಕ್ಯಾರಿಬ್ಸ್ ಜೊತೆ ಒಪ್ಪಂದಕ್ಕೆ ಸಹಿ ಹಾಕಿದರು. 1663 ರಿಂದ 1667 ರವರೆಗೆ ಇಂಗ್ಲೆಂಡ್ ದ್ವೀಪದ ಮೇಲೆ ಹಿಡಿತ ಸಾಧಿಸಿತು. ನಂತರದ ವರ್ಷಗಳಲ್ಲಿ, ಇದು ಫ್ರಾನ್ಸ ನೊಂದಿಗೆ 14 ಬಾರಿ ಯುದ್ಧ ಮಾಡಿತು, ಮತ್ತು ದ್ವೀಪದ ಆಳ್ವಿಕೆಯು ಆಗಾಗ್ಗೆ ಬದಲಾಯಿತು. 1814 ರಲ್ಲಿ, ಬ್ರಿಟಿಷರು ದ್ವೀಪದ ನಿಯಂತ್ರಣವನ್ನು ಪಡೆದರು. ಇದು ಬ್ರಿಟಿಷ್ ಮತ್ತು ಫ್ರೆಂಚ್ ನಿಯಂತ್ರಣದ ನಡುವೆ ಆಗಾಗ್ಗೆ ಬದಲಾದ ಕಾರಣ, ಗ್ರೀಕ್ ಪೌರಾಣಿಕ ಪಾತ್ರವಾದ ಟ್ರಾಯ್‌ನ ಹೆಲೆನ್ ನಂತರ ಸೇಂಟ್ ಲೂಸಿಯಾವನ್ನು "ಹೆಲೆನ್ ಆಫ್ ದಿ ವೆಸ್ಟ್" ಎಂದೂ ಕರೆಯಲಾಗುತ್ತಿತ್ತು.
ಮೊದಲನೆಯದಾಗಿ ಕಂಡುಬಂದ ನಿವಾಸಿಗಳು ಅರಾವಾಕ್‌ಗಳು, ಆದರೂ ಇದಕ್ಕೂ ಮೊದಲು ಇತರ ಸ್ಥಳೀಯ ಜನರು ಇದ್ದಿರಬಹುದು. ಅರಾವಾಕ್‌ಗಳು ಕ್ರಿ.ಶ. 200-400ರ ಸುಮಾರಿಗೆ ಉತ್ತರ ದಕ್ಷಿಣ ಅಮೆರಿಕಾದಿಂದ ಬಂದಿವರು ಎಂದು ನಂಬಲಾಗಿದೆ, ಏಕೆಂದರೆ ದ್ವೀಪದಲ್ಲಿ ಹಲವಾರು ಪುರಾತತ್ತ್ವ ಶಾಸ್ತ್ರದ ಸ್ಥಳಗಳಿವೆ, ಅಲ್ಲಿ ಅವರು ಉತ್ತಮವಾಗಿ ಅಭಿವೃದ್ಧಿ ಪಡಿಸಿದ ಮಡಿಕೆಗಳ ಮಾದರಿಗಳು ಕಂಡುಬಂದಿವೆ. ಅರಾವಾಕ್‌ಗಳು ದ್ವೀಪದಲ್ಲಿ ಹೆಚ್ಚಿನ ಸಂಖ್ಯೆಯ ಇಗುವಾನಾಗಳ ಕಾರಣದಿಂದ ಈ ದ್ವೀಪವನ್ನು ಐಯುವಾನಾಲಾವ್ ಎಂದು ಕರೆಯುತ್ತಾರೆ, ಇದರರ್ಥ 'ಇಗುವಾನಾಗಳ ನಾಡು' ಎಂದು ಸೂಚಿಸಲು ಪುರಾವೆಗಳಿವೆ.
ಕ್ಯಾಸ್ಟ್ರೀಸ್ ಬಂದರು ಮತ್ತು ಸುತ್ತಮುತ್ತಲಿನ 60 ಕೋಟೆಗಳ ವ್ಯವಸ್ಥೆಯಿಂದ ರಕ್ಷಿಸಲ್ಪಟ್ಟಿದೆ. ಮೋರ್ನೆ ಫಾರ್ಚೂನ್‌ನ ಮೇಲ್ಭಾಗದಲ್ಲಿ ಆರು ಸೇನಾ ತಾಣಗಳಿವೆ. 1768 ರಲ್ಲಿ ಫ್ರೆಂಚ್ ಕಟ್ಟಡದ ಕೆಲಸ ಪ್ರಾರಂಭವಾಯಿತು ಮತ್ತು ಬ್ರಿಟಿಷರು 1890 ರ ಹೊತ್ತಿಗೆ ಅದರ ಕೆಲಸವನ್ನು ಪೂರ್ಣಗೊಳಿಸಿದರು. ಅವುಗಳಲ್ಲಿ ಫೋರ್ಟ್ ಷಾರ್ಲೆಟ್ , ಅಪೊಸ್ತಲ್ ಬ್ಯಾಟರಿ , 1750 ರ ದಶಕದಲ್ಲಿ ಫ್ರೆಂಚರು ನಿರ್ಮಿಸಿದ ಪೌಡರ್ ಮ್ಯಾಗಜೀನ್, ಲುಕ್ಔಟ್ ಪಾಯಿಂಟ್ ಆಗಿ ನಿರ್ಮಿಸಲಾದ ಪ್ರೊವೊಸ್ಟ್ಸ್ ರೆಡೌಟ್ ಮತ್ತು ಕಾಂಬರ್ಮೆರೆ ಬ್ಯಾರಕ್ಗಳು ಸೇರಿವೆ.
1664 ರಲ್ಲಿ, ಥಾಮಸ್ ವಾರ್ನರ್ ಸೇಂಟ್ ಲೂಸಿಯಾ ಇಂಗ್ಲೆಂಡ್ ಗೆ ಸೇರಿದ್ದು ಎಂದು ಪ್ರತಿಪಾದಿಸಿದರು. ಅವರು ಫ್ರೆಂಚಿನಿಂದ ರಕ್ಷಿಸಲು 1,000 ಜನರನ್ನು ಕರೆತಂದರು, ಆದರೆ ಕೇವಲ ಎರಡು ವರ್ಷಗಳ ನಂತರ, ಕೇವಲ 89 ಜನರು ಉಳಿದುಕೊಂಡರು ಮತ್ತು ಉಳಿದವರು ಹೆಚ್ಚಾಗಿ ರೋಗದಿಂದಾಗಿ ಸತ್ತರು. 1666 ರಲ್ಲಿ, ಫ್ರೆಂಚ್ ವೆಸ್ಟ್ ಇಂಡಿಯಾ ಕಂಪನಿಯು ದ್ವೀಪದ ನಿಯಂತ್ರಣವನ್ನು ಪುನರಾರಂಭಿಸಿತು, ಇದನ್ನು 1674 ರಲ್ಲಿ ಮಾರ್ಟಿನಿಕ್‌ನ ಅವಲಂಬನೆಯಾಗಿ ಅಧಿಕೃತ ಫ್ರೆಂಚ್ ಕ್ರೌನ್ ವಸಾಹತುವನ್ನಾಗಿ ಮಾಡಲಾಯಿತು.
1722 ರಲ್ಲಿ, ಗ್ರೇಟ್ ಬ್ರಿಟನ್‌ನ ಜಾರ್ಜ್ ಸೇಂಟ್ ಲೂಸಿಯಾ ಮತ್ತು ಸೇಂಟ್ ವಿನ್ಸೆಂಟ್ ಎರಡನ್ನೂ ಮೊಂಟಾಗುವಿನ 2 ನೇ ಡ್ಯೂಕ್‌ಗೆ ನೀಡಿದರು . ಮಾಂಟೇಗ್ ಅವರು ಮರ್ಚೆಂಟ್ ಸೀ ಕ್ಯಾಪ್ಟನ್ ಮತ್ತು ಸಾಹಸಿ ನಥಾನಿಯಲ್ ಯುರಿಂಗ್ ಅವರನ್ನು ಉಪ-ಗವರ್ನರ್ ಆಗಿ ನೇಮಿಸಿದರು. ಉರಿಂಗ್ ಏಳು ಹಡಗುಗಳ ಗುಂಪಿನೊಂದಿಗೆ ದ್ವೀಪಗಳಿಗೆ ಹೋದರು ಮತ್ತು ಪೆಟಿಟ್ ಕ್ಯಾರೆನೇಜ್ನಲ್ಲಿ ನೆಲೆಸಿದರು. ಬ್ರಿಟಿಷ್ ಯುದ್ಧನೌಕೆಗಳಿಂದ ಸಾಕಷ್ಟು ಬೆಂಬಲವನ್ನು ಪಡೆಯಲು ಸಾಧ್ಯವಾಗಲಿಲ್ಲ, ಅವರು ಮತ್ತು ಹೊಸ ವಸಾಹತುಗಾರರು ತ್ವರಿತವಾಗಿ ಫ್ರೆಂಚಿನಿಂದ ಓಡಿಹೋದರು.
ಸೇಂಟ್ ಲೂಸಿಯಾವು ಐದು ಭೂಮಂಡಲದ ಪರಿಸರ ಪ್ರದೇಶಗಳನ್ನು ಹೊಂದಿದೆ: ವಿಂಡ್‌ವರ್ಡ್ ದ್ವೀಪಗಳು, ತೇವಾಂಶವುಳ್ಳ ಕಾಡುಗಳು, ಲೀವರ್ಡ್ ದ್ವೀಪಗಳ ಒಣ ಕಾಡುಗಳು, ವಿಂಡ್‌ವರ್ಡ್ ದ್ವೀಪಗಳ ಒಣ ಕಾಡುಗಳು, ವಿಂಡ್‌ವರ್ಡ್ ಐಲ್ಯಾಂಡ್ಸ್ ಕ್ಸೆರಿಕ್ ಸ್ಕ್ರಬ್ ಮತ್ತು ಲೆಸ್ಸರ್ ಆಂಟಿಲೀಸ್ ಮ್ಯಾಂಗ್ರೋವ್‌ಗಳು . ಇದು 2019 ರ ಫಾರೆಸ್ಟ್ ಲ್ಯಾಂಡ್‌ಸ್ಕೇಪ್ ಇಂಟೆಗ್ರಿಟಿ ಇಂಡೆಕ್ಸ್ ಸರಾಸರಿ ಸ್ಕೋರ್ 6.17/10 ಅನ್ನು ಹೊಂದಿದ್ದು, 172 ದೇಶಗಳಲ್ಲಿ ಜಾಗತಿಕವಾಗಿ 84 ನೇ ಸ್ಥಾನದಲ್ಲಿದೆ.
ಗುಲಾಮಿ-ಆಧಾರಿತ ಸಕ್ಕರೆ ಉದ್ಯಮವು ಅಭಿವೃದ್ಧಿಗೊಂಡ ನಂತರ, ಬ್ರಿಟಿಷರು ಮತ್ತು ಫ್ರೆಂಚ್ ಇಬ್ಬರೂ ದ್ವೀಪವನ್ನು ಆಕರ್ಷಕವಾಗಿ ಕಂಡುಕೊಂಡರು. 18 ನೇ ಶತಮಾನದ ಅವಧಿಯಲ್ಲಿ, ದ್ವೀಪವು ಮಾಲೀಕತ್ವವನ್ನು ಬದಲಾಯಿಸಿತು, ಅಥವಾ ಒಂದು ಡಜನ್ ಬಾರಿ ತಟಸ್ಥ ಪ್ರದೇಶವೆಂದು ಘೋಷಿಸಲಾಯಿತು, ಆದಾಗ್ಯೂ ಫ್ರೆಂಚ್ ವಸಾಹತುಗಳು ಉಳಿದುಕೊಂಡಿವೆ ಮತ್ತು ದ್ವೀಪವು ಹದಿನೆಂಟನೇ ಶತಮಾನದವರೆಗೂ ವಾಸ್ತವಿಕ ಫ್ರೆಂಚ್ ವಸಾಹತುವಾಗಿತ್ತು.
ಸೇಂಟ್ ಲೂಸಿಯಾ ಕಾಮನ್‌ವೆಲ್ತ್ ದೇಶ. ಮೂರನೇ ಚಾರ್ಲ್ಸ್ ಸೇಂಟ್ ಲೂಸಿಯಾದ ರಾಜ, ಈ ದ್ವೀಪದಲ್ಲಿ ಗವರ್ನರ್-ಜನರಲ್ ಪ್ರತಿನಿಧಿಸುತ್ತಾನೆ. ದೇಶದ ಪ್ರಧಾನ ಮಂತ್ರಿ ಸಾಮಾನ್ಯವಾಗಿ 17 ಸ್ಥಾನಗಳನ್ನು ಹೊಂದಿರುವ ಹೌಸ್ ಆಫ್ ಅಸೆಂಬ್ಲಿಯ ಬಹುಪಾಲು ಸದಸ್ಯರ ಬೆಂಬಲವನ್ನು ಹೊಂದಿರುವ ಪಕ್ಷದ ಮುಖ್ಯಸ್ಥರಾಗಿರುತ್ತಾರೆ. ಸಂಸತ್ತಿನ ಇನ್ನೊಂದು ಚೇಂಬರ್, ಸೆನೆಟ್, ಹನ್ನೊಂದು ನೇಮಕಗೊಂಡ ಸದಸ್ಯರನ್ನು ಹೊಂದಿದೆ.
ಸೇಂಟ್ ಲೂಸಿಯಾದ ಜ್ವಾಲಾಮುಖಿ ದ್ವೀಪವು ಉಳಿದ ಕೆರಿಬಿಯನ್ ದ್ವೀಪಗಳಿಗಿಂತ ಹೆಚ್ಚು ಪರ್ವತಮಯವಾಗಿದೆ, ಸಮುದ್ರ ಮಟ್ಟದಿಂದ ಎತ್ತರದಲ್ಲಿರುವ ಮೌಂಟ್ ಗಿಮಿ ಎತ್ತರದಲ್ಲಿದೆ. ಇತರ ಎರಡು ಪರ್ವತಗಳು, ಪಿಟನ್ಸ್, ದ್ವೀಪದ ಅತ್ಯಂತ ಪ್ರಸಿದ್ಧ ಹೆಗ್ಗುರುತಾಗಿದೆ. ಅವು ದ್ವೀಪದ ಪಶ್ಚಿಮ ಭಾಗದಲ್ಲಿ ಸೌಫ್ರಿಯೆರ್ ಮತ್ತು ಚಾಯ್ಸ್ಯುಲ್ ನಡುವೆ ನೆಲೆಗೊಂಡಿವೆ. ಸುಮಾರು 77% ಭೂಪ್ರದೇಶವನ್ನು ಅರಣ್ಯಗಳು ಆವರಿಸಿವೆ.
ಏಳು ದೇಶಗಳ ಪ್ರತಿನಿಧಿಗಳು ಶೆರ್ಬೋರ್ನ್ ಕಾನ್ಫರೆನ್ಸ್ ಸೆಂಟರ್, ಸೇಂಟ್ ಮೈಕೆಲ್, ಬಾರ್ಬಡೋಸ್ ನಲ್ಲಿ ಇದೇ ರೀತಿಯ ಒಪ್ಪಂದಗಳಿಗೆ ಸಹಿ ಹಾಕಿದರು. ಆಂಟಿಗುವಾ ಮತ್ತು ಬಾರ್ಬುಡಾ, ಬೆಲೀಜ್, ಗ್ರೆನಡಾ, ಜಮೈಕಾ, ಸೇಂಟ್ ಕಿಟ್ಸ್ ಮತ್ತು ನೆವಿಸ್, ಸೇಂಟ್ ವಿನ್ಸೆಂಟ್ ಮತ್ತು ಗ್ರೆನಡೈನ್ಸ್ ಮತ್ತು ಟ್ರಿನಿಡಾಡ್ ಮತ್ತು ಟೊಬಾಗೊ ದೇಶಗಳ ಪ್ರತಿನಿಧಿಗಳು ಬಾರ್ಬಡೋಸ್‌ನಲ್ಲಿ ಒಪ್ಪಂದಗಳಿಗೆ ಸಹಿ ಹಾಕಿದರು.